open-index/open-wikipedia-markdown huggingface dataset:
ဘန့်ဘွေးကျင်းရေတံခွန်

**ဘန့်ဘွေးကျင်းရေတံခွန်** သည် ရှမ်းပြည်နယ်၊ နောင်ချိုမြို့နယ်၊ ဘန့်ဘွေးကျေးရွာအုပ်စုတွင် တည်ရှိသည့် ရေတံခွန်တစ်ခု ဖြစ်သည်။ ဤရေတံခွန်ကို ရှမ်းဘာသာဖြင့် "နမ့်တန်းရေတံခွန်" ဟုလည်း ခေါ်ဆိုကြသည်။

ဘန့်ဘွေးကျင်းရေတံခွန် သည် ပင်လယ်ရေမျက်နှာပြင်အထက် ၂၄၈၆ ပေတွင် တည်ရှိပြီး ရေတံခွန်အမြင့်သည် ၅၅၀ ပေ ရှိသည်။

နောင်ချိုမြို့နယ် ကိုင်းကြီးကြိုးဝိုင်းအတွင်း၊ ဆည်တော်ကြီးရေပြင်အနီး တောင်ကမ်းပါးယံထက်မှ သဘာဝအတိုင်း စီးဆင်းကျနေသည့် ရေတံခွန်ကြီးတစ်စင်း ဖြစ်သည်။ ဒေသအခေါ် ရှမ်းဘာသာ စကားဖြင့် နမ့်တန်း ရေတံခွန်ဟုခေါ်ဆိုသည်။ မောင်နှံခုနစ်ဖော်ရေတံခွန် ဟုလည်း ခေါ်ဆိုပြီး ဘန့်ဘွေးချင်း ရေတံခွန်ဟုလည်း လူသိများသည်။

ပြင်ဦးလွင်နှင့် မိုင် ၃၀ ခန့် ကွာဝေးပြီး ဆည်တော်ကြီး အရှေ့ဖက် ရှမ်းပြည်နယ် မြောက်ပိုင်း နောင်ချိုမြို့နယ် ဘန့်ဘွေးကျင်း ကျေးရွာ ကိုင်းကြီး သစ်တောကြိုးဝိုင်းအတွင်း တည်ရှိသည်။ နောင်ချိုမြို့နယ် နမ့်ပါ့မွန် ချောင်းမှ စီးဆင်းလာသည့်ရေများသည် ဘန့်ဘွေးကျင်းရွာအနီးမှာ ရေတံခွန်ကြီးဖြစ်တည်နေခြင်းဖြစ်သည်။ ရေတံခွန်မှ ကျဆင်းသောရေများသည် ဆည်တော်ကြီး အတွင်းသို့စီးဝင်သည်။

မြောက်လတ္တီကျူ့ 22° 24´ 29″ ? အရှေ့လောင်ဂျီကျူ့ 96° 22´ 48″ တွင်တည်ရှိသည်။ ရေတံခွန်စတင်စီးဆင်းသော ထိပ်ဆုံးအမြင့်ပေသည် ပင်လယ်ရေ မျက်နှာ ပြင်အထက် ၂၄၈၆ ပေ ဖြစ်သည်။ ရေတံခွန်ထိပ်ပိုင်းရဲ့ ရေစီးကြောင်းသည် ရေပြင်ညီအတိုင်းစီးဆင်းရာမှ ၉၀° မျဉ်းမတ်ဖြင့် တစ်ရှိန်ထိုး တစ်ဖြောင့်ထဲ ပေ ၅၅၀ ခန့် ထိုးဆင်းပြီး တစ်နေရာအရောက်မှာ အစိတ်စိတ်အမွှာမွှာ ပြန့်ကျဲသွားသည်။

ထိုနေရာမှ တစ်ဆင့်ပြီး တစ်ဆင့် နိမ့်ဆင်းသွားပြီး ရေတံခွန်အဆင့် ၇၀ နီးပါးလောက်အထိဖျာဆင်းသည်။

ပြင်ဦးလွင်မြို့နယ် မိုးကြိုးပြစ်ကျေးရွာမှ တစ်ဆင့် လမ်း ခွဲသွားပြီး ပြင်ဦးလွင်~မိုးကုတ် လမ်းပိုင်း ၂၃ မိုင် ၅ ဖာလုံ မှ တစ်ဆင့် လွယ်လိတ်ရွာ သို့ ဝင်သွားရသည်။ လွယ်လိတ်ရွာ မှ တစ်ဆင့် ၃ မိုင် ၅ ဖာလုံ အကွာမှာ သပြေဒိုးရွာ၊ ထိုမှတစ်ဆင့် ၂ မိုင်အကွာတွင် မင်းလှရေအားလျှပ် စစ်စီမံကိန်း သို့ရောက်ရှိသည်။ ရေအားလျှပ်စစ်စီမံကိန်းမှ အနောက်မြောက်ဖက် ၁ မိုင်ခွဲ အကွာ တွင် ရေတံခွန်တည်ရှိသည်။

## ကိုးကား
ကဏ္ဍ:ရှမ်းပြည်နယ်
ကဏ္ဍ:မြန်မာနိုင်ငံရှိ ရေတံခွန်များ
ချင်းခွေး

**Burmese Spitz Dog - မြန်မာချင်းခွေး** သည် မြန်မာနိုင်ငံပေါက် မျိုးရင်း ဟုယူဆရသော ခွေးမျိုးဖြစ်သည်။ သို့ရာတွင် ချင်းခွေး နှင့်ပတ်သက်သော သမိုင်းမှာ သုတေသန ပြုရန် လိုအပ်သေးသည်။ ချင်းခွေးများသည် အေးသော တောင်ပေါ်ဒေသတွင် အဓိက ပေါက်ဖွားသော်လည်း မြန်မာနိုင်ငံ အရပ်ရပ် အပူပိုင်းဒေသများတွင်ပါ မွေးမြူ၍ ဖြစ်သည်ကို တွေ့ရသည်။ ဉာဏ်ရည် မြင့်မား၍ လူဖြစ်စေ ခွေးချင်းဖြစ်စေ အလွယ်တကူ မဟောင်မကိုက်သော ခွေးမျိုးဖြစ်သည်။

== သမိုင်း ရေးသော အဟိတ် ဝတ္ထု ဇာတ်လမ်းများ တွင် အဓိက ဇာတ်ကောင် အဖြစ် အာမိတ်နှင့်လွေဇော် ဟူသော ချင်းတောင်မှ ခေါ်ယူမွေးထားသည့် အမွှေးပွပွ အမြီးဖွားဖွား ချင်းခွေး များ အကြောင်းကို ရသမြောက်စွာရေးဖွဲ့ထားသည်ကို တွေ့ရလေသည်။

## အခြားအမည်များ 
ချင်းခွေးဟုခေါ်သည်ကို မနှစ်မြို့သူများရှိသဖြင့် ချင်းတောင်ပေါ်ခွေး၊ ချင်းပြည်နယ် အမွှေးပွခွေး၊ Burmese Spitz Dog စသဖြင့်လည်း ခေါ်ဝေါ်ကြသည်။

## ကိုးကား 
ကဏ္ဍ:ခွေးအမျိုးအစားများ
ကြက်လာဂမုန်း

**ကြက်လာဂမုန်း**သည် မူရင်း မွန်၊ ကရင် ဘာသာစကား ဖျောဝ်ကျာ်သီ (အသံထွက် - ဖြိုးကျိုက်စွယ်) မှ ကူးပြောင်းလာကာ၊ ဖြိုးသည် ဂမုန်း၊ ကျိုက်စွယ်သည် ကျက်သရေကို ညွှန်းသဖြင့် ကျက်သရေဂမုန်းဟု အဓိပ္ပာယ် ရှိသည်။ အသံထွက်အတိုင်း ဂမုန်းကျက်စွယ်၊ ဂမုန်းကြက်လျှာ၊ ထိုမှတဖန် ဂမုန်းကြက်လာဟု ခေါ်ကြသည်။

## ပုံသဏ္ဌာန်
အရွက်သည် စပါးရွက်နှင့် ဆင်တူပြီး မြောင်းပါရှိသည်။ အမြစ်၊ ဥ ရှိသည်။ 

## ပွင့်ပုံ
နေအိမ် ကျက်သရေမင်္ဂလာ တိုးပွားမည် ရှိသောအခါဝယ်၊ လထွက်လာချိန်၌ ဗီဇနာ ၃၀ (၁၂ မိနစ်)ခန့်သာ ပွင့်ပြီး ပြန်ငုံသည်။ ပွင့်ချိန် တိုတောင်းလှသည့်အပြင်၊ လဆန်း ၇, ၈ ရက်၊ လပြည့်ကျော် ၃, ၄ ရက် ညဉ့်အချိန်သာ ပွင့်သည်။ ပွင့်ဖတ် ၆ ခု ပါသည်။

## ကိုးကား
အဖျားတက် အမှည့်ရ နိုးနိုး

လက်လှမ်းမီသည့် အသီးကို မဆွတ်ဘဲ အသီးမှည့် ရနိုးနိုးဖြင့် သစ်ပင်ထိပ်ဖျားတိုင်အောင် တက်သကဲ့သို့ လက်ငင်းရနိုင်သည်ကို လက်လွှတ်၍ ထိုထက်သာသည်ကို ရနိုးနိုးဖြင့် စံရွေးနေသည်။

"အဖျားတက် အမှည့် စားရနိုးနိုးဆိုသော စကားကဲ့သို့ အလုပ်ရွေးသူများ၌သာ အလုပ်မရချေ။"
ကျစ်တနီ

နံပြား၊ ပလာတာ စသည်တို့ နှင့် တို့စားရသော အနှစ်တစ်မျိုးဖြစ်သည်။ အိန္ဒိယရိုးရာ စားစရာတစ်မျိုး ဖြစ်သည်။

အရသာထူးကဲသော အသီးအရွက်တို့ကို ကြိတ်ချေရောမွှေပြီး အချဉ်ကဲ့သို့ တို့စားကြသည်။ မြန်မာပြည်တွင် လူသိများသော ကျစ်တနီထဲတွင် ပူဒီနာ၊ ငရုတ်သီးစိမ်း၊ မန်ကျည်းသီးနှစ် တို့ ပါဝင်သည်။

## ကိုးကား
မပြည့်သည့်အိုး ဘောင်ဘင်ခတ်

**မပြည့်သည့်အိုး ဘောင်ဘင်ခတ်** သည် မြန်မာ စကားပုံတစ်ခု ဖြစ်သည်။

## ရှင်းလင်းချက် 
ရေမပြည့်သည့် အိုးသည် သယ်ယူရာ၌ ဘောင်ဘင်ခတ်၍ အသံမြည်သကဲ့သို့ မပြည့်ဝသောသူသည် တည်ကြည်ငြိမ်သက်ခြင်း မရှိပေ။

"ရေမပြည့်သား၊ အိုး၏ပမာ၊ သွက်သွက်ခါနှင့်၊" [၁၂၆၆] မဃ *၂၃၉

"လူမိုက်သည် ရေမပြည့်သောအိုးကဲ့သို့ ဘောင်ဘင်ခတ်သည်။ နက်နဲ တည်ကြည်သော ပညာရှိမူကား ရေအိုင်ကဲ့သို့ အစဉ်သဖြင့် ငြိမ်သက်၍ နေသည်။" [၁၃၂၀] မြဝတီ၊ ၆၊ ရ။ ၁၈၁။

## ကိုးကား
ကိုယ်ကျင့်အဘိဓမ္မာ

**ကိုယ်ကျင့်အဘိဓမ္မာ**သည် အရှင်ဇနကာဘိဝံသ ရေးသားတော်မူခဲ့သည့် ဗုဒ္ဓစာပေ ကျမ်းစာအုပ်တစ်အုပ် ဖြစ်သည်။

## ကိုးကား
ကဏ္ဍ:ဗုဒ္ဓဘာသာ ကျမ်းစာများ
ငွေယား

**ငွေယား**သည် ကိုင်တွယ်လျှင် သို့ သုံးစွဲလျှင် ထိမိသော သက်ဆိုင်ရာ ကိုယ်အစိတ်အပိုင်း သို့ ခန္ဓာကိုယ် တစ်ခုလုံး ယားယံခြင်းကို ဖြစ်စေသည့် ငွေထည်ပစ္စည်း တစ်မျိုး ဖြစ်သည်။ အခန့်မသင့်ပါက အသက် ဆုံးပါးသည်ထိ ဖြစ်သည်။ ပါဠိလို ရဿေ ဖြစ်သည်။

## ငွေယားအမျိုးအစား
#သာသနရဿေ
#တပ္ပရဿေ
#နဂီသက္ခရဿေ
#သုယုဇနရဿေ
#စိတြရဿေ
#ဣသဒ္ဓရဿေ
#ဧသနရဿေ
#အဋ္ဌနံရဿေ
#ကောက္က စိန္ဒလာရဿေ
#တိစိတ္တ သွာသုရဿေ
#သံသာဝီသုရဿေ
#တလက္ကရဿေ
#ရနက္ခရ ရဿေ
#ကတ္တိက ရဿေ
#ယသိန္ဒရဿေ
#ကောလမ္ပရဿေ
#ဂန္ဓာရီရဿေ
#ကောကာလိက ရဿေ

အချို့အမျိုးအစားမှာ ယားယံစေသည်။ အချို့မူ သေစေနိုင်သည်။

## တွေ့ရာ
တပင်ရွှေထီး တောင်ငူမှ ရွှေမော်ဓောဘုရားသို့ နားလာဖောက်ရာ လမ်းကြောင်းပေါ်ရှိ စခန်းချသည့် နေရာတဝိုက်။

## ကိုးကား
သာသနရဿေ

**သာသနရဿေ**သည် ငွေယား တမျိုး ဖြစ်သည်။ ကျောဘက် သော်လည်းကောင်း၊ ဝမ်းဘက် သော်လည်းကောင်း ဃ၊ လ၊ က အက္ခရာ တခုခု ပါပြီး၊ ၂၀၊ ၃၀ ကျပ်သား လေးသည်။ မည်သည့် ကာလမဆို ၎င်းကို ကိုင်လျှင် ယားသည်။

## ကိုးကား
တပ္ပရဿေ

**တပ္ပရဿေ**သည် ငွေယား တမျိုး ဖြစ်သည်။ ကျောဘက်ဝယ် တံဆိပ် ၂ ချက် ရှိပြီး၊ ၃၀၊ ၄၀ ကျပ်သား လေးသည်။ ကိုင်ရုံနှင့် မယားပေ။

## ကိုးကား
နဂီသက္ခရဿေ

**နဂီသက္ခရဿေ**သည် ငွေယား တမျိုး ဖြစ်သည်။ ကျောဝယ် သအက္ခရာ ၃ လုံး ပါသည်။ ၁၅ ကျပ်သား လေးသည်။ အချိန်သင့်သော် ၁ ဂါဝုတ် ယူ၍ ပါသည်။ ထို့ထက်  ပိုယူ၍ ထို ၁ ဂါဝုတ်ထက် ကျော်လွန်သော် ယားသည် ဟူ၏။ 

## ကိုးကား
သုယုဇနရဿေ

**သုယုဇနရဿေ**သည် ငွေယား တမျိုး ဖြစ်သည်။ ကျောဝယ် ကအက္ခရာ ရှိပြီး၊ ၅၅ ကျပ်သားခန့် လေးသည်။ ၁ တိုင်ခန့် ယူ၍ ပါသည်။ 

## ကိုးကား
စိတြရဿေ

**စိတြရဿေ**သည် ငွေယား တမျိုး ဖြစ်သည်။ ကျောဝယ် သုဝဏ္ဏတံဆိပ် ရတံဆိပ် ပါပြီး၊ ၁/၃ ပိဿာ လေးသည်။ ၂ ယူဇနာထိ ယူ၍ ရသည်။ 

## ကိုးကား
ဣသဒ္ဓရဿေ

**ဣသဒ္ဓရဿေ**သည် ငွေယား တမျိုး ဖြစ်သည်။ ကျောဝယ် လ ၃ လုံး ပါပြီး၊ အလေးအချိန် အတိအကျမရှိ။ ကိုင်တွယ် ယူငင်ရုံနှင့် မယား။ သုံးစွဲသော အခါမှ ယားသည်။ သင့်သောအခါ ၆ ယူဇနာ ယူ၍ ပါသည်။ 

## ကိုးကား
ဧသနရဿေ

**ဧသနရဿေ**သည် ငွေယား တမျိုး ဖြစ်သည်။ ကျောဝယ် ထံ ၃ ချက် ပါသည်။ မယားလွန်း၊ ၁၅ ကျပ်သား လေးသည်။ သုံးမှ ယားသည်။ ၃ ယူဇနာ ယူ၍ ပါသည်။ 

## ကိုးကား
အဋ္ဌနံရဿေ

**အဋ္ဌနံရဿေ***[ဖတ်ပုံ - အတ်ထနံရတ်သေ]*သည် ငွေယား တမျိုး ဖြစ်သည်။ တံဆိပ်ဟူ၍ မရှိ၊ မပါပေ။ ၂၀ ကျပ်သား အချိန်လေးသည်။ သင့်သောအခါ ၂ ရက် ၃ ရက် ယူ၍ ပါသည်။ 

## ကိုးကား
ပုသိမ်တက္ကသိုလ်

**ပုသိမ်တတက္ကသိုလ်** သည် မြန်မာနိုင်ငံ၊ ဧရာဝတီတိုင်းဒေသကြီး၊ ပုသိမ်မြို့တွင် တည်ရှိသော ဝိဇ္ဇာသိပ္ပံတက္ကသိုလ်တစ်ခု ဖြစ်သည်။

## သမိုင်းအကျဉ်း 
ပုသိမ်တက္ကသိုလ်သည် ရ.ယ.က(၃)၊ ကန်သုံးဆင့်ရပ်ကွက်တွင် တည်ရှိသည်။ ၁၉၅၈ ခုနှစ် ဇူလိုင်လ ၇ ရက်နေ့တွင် **ပုသိမ်ဥပစာကောလိပ်** အဖြစ်လည်းကောင်း၊ ၁၉၆၄ ခုနှစ် နိုဝင်ဘာလ ၂ ရက်နေ့တွင် **ပုသိမ်ကောလိပ်** အဖြစ်လည်းကောင်း၊ ၁၉၈၁ ခုနှစ် နိုဝင်ဘာလ ၃၀ ရက်နေ့တွင် **ပုသိမ်ဒီဂရီကောလိပ်** အဖြစ်လည်းကောင်း၊ ၁၉၉၆ ခုနှစ် စက်တင်ဘာလ ၂ ရက်နေ့တွင် **ပုသိမ်တက္ကသိုလ်** အဖြစ်လည်းကောင်း အဆင့်ဆင့်တိုးမြှင့်လာခဲ့သော တက္ကသိုလ်တစ်ခုဖြစ်သည်။

## တည်နေရာနှင့် အကျယ်အဝန်း 
ပုသိမ်တက္ကသိုလ်သည် ရန်ကုန်-ပုသိမ် လမ်းမကြီးဘက်မှလာလျှင် အရုပ်ကြီးအဝိုင်းကို ပတ်၍ အနော်ရထားလမ်းမကြီးအတိုင်း (တာလမ်းမကြီးလမ်း)အတိုင်း လာရောက်နိုင်ပြီး၊ ချောင်းသာ၊ ငွေဆောင်လမ်း (တောင်ပေါ်လမ်း)မှလဲ ဝင်ရောက်နိုင်သည်။ ဧရိယာဧက (၃၀၅.၃၉)နှင့် မကျီးဒေသ၊ ရွှေသောင်ယံ၊ အဏ္ဏဝါသိပ္ပံသုတေသနနှင့် လေ့ကျင့်ရေးစခန်း (၂၅.၇၆)ဧက အပါအဝင် စုစုပေါင်း (၃၃၁.၁၅)ဧက ကျယ်ဝန်းသည်။

## သင်ကြားပို့ချနေသော ဘာသာရပ်များ 
ပုသိမ်တက္ကသိုလ်တွင် အောက်ပါ ဘာသာရပ်သင်တန်းများကို သင်ကြားပို့ချပေးနေသည်။

## ပေးအပ်သောဘွဲ့အမျိုးအစားများ 
**နေ့သင်တန်း (ကျောင်းသား၊ ကျောင်းသူများ)အတွက်**

* ဝိဇ္ဇာဘွဲ့
* သိပ္ပံဘွဲ့
* ဝိဇ္ဇာဘွဲ့ (ဂုဏ်ထူး)
* သိပ္ပံဘွဲ့ (ဂုဏ်ထူး)
* ဥပဒေဘွဲ့
* မဟာဥပဒေဘွဲ့
* မဟာဝိဇ္ဇာဘွဲ့
* မဟာသိပ္ပံဘွဲ့
* ပါရဂူဘွဲ့ (အဏုဇီဝဗေဒ) အထူးပြုတစ်ခုသာ

**အဝေးသင် သင်တန်း (ကျောင်းသား၊ ကျောင်းသူများ)အတွက်**

* ဝိဇ္ဇာဘွဲ့
* သိပ္ပံဘွဲ့
* ဥပဒေဘွဲ့

## တာဝန်ထမ်းဆောင်ခဲ့ကြသော ကျောင်းအုပ်ကြီးများနှင့် ပါမောက္ခချုပ်များ 
## ထင်ရှားသောဆရာဟောင်းများ 
* တက္ကသိုလ်ဘုန်းနိုင် - စာရေးဆရာ
* ဒေါက်တာ ထက်အာကာ

## ထင်ရှားသောကျောင်းသားဟောင်းများ[ပြင်ဆင်ရန်] 
* ထူးအိမ်သင် - တေးရေးတေးဆို

## ကိုးကား
တုန်းချွမ်းခရိုင်

**တုန်းချွမ်းခရိုင်**((;)သည်တရုတ်ပြည်သူ့သမ္မတနိုင်ငံ ယူနန်ပြည်နယ်၏ မြို့တော်ဖြစ်သော ကူမင်းမြို့(Kunming) ၏ စီရင်စုအဆင့်ရှိခရိုင် (၇) ခုအနက်မှတစ်ခုဖြစ်သည်။ ၁၉၉၈ ခုနှစ်ဒီဇင်ဘာ ၆ ရက်နေ့တွင် ပြည်နယ်ကောင်စီမှ တုန်းချွမ်မြို့(Dongchuan City)ကို ခရိုင်အဆင့်သို့ ပြောင်းရန်အတည်ပြုခဲ့သည်။

## သမိုင်း
တုန်းချွမ်းကို ၁၉၅၈-ခုနှစ်တွင် စီရင်စုရုံးစိုက်ရာမြို့အဖြစ်သို့ အဆင့်မြှင့်ခဲ့သည်။ ၁၉၉၈-ခုနှစ်တွင် ကူမင်းအုပ်ချုပ်ရေးဒေသ၏ ခရိုင်တစ်ခုအဖြစ်သို့ ပေါင်းထည့်ခဲ့ပြီး၊ ခရိုင်အဆင့် ရုံးစိုက်ရာ ဖြစ်လာခဲ့သည်။မြင့်ပြီး၊ အနိမ့်ဆုံးနေရာမှာ ၆၉၅ မီတာဖြစ်သည်။

ဝူးမုန်းတောင်တန်း(乌蒙山)ဒေသရှိ ဟွားကိုးရွာ(花沟村)အနီးတဝိုက်သည် ၁၉၉၀ ပြည့်လွန်နှစ်များကစတင်ပြီး ထူးခြားလှပသည့်ဒေသရှုခင်းနှင့် ၎င်း၏ အနီရောင်မြေကြီးကြောင့် တရုတ်ဓာတ်ပုံဆရာများ အကြား အလွန်ကျော်ကြားသည်။ 

## လူဦးရေ
၂၀၀၀ ပြည့်နှစ်တွင် တုန်းချွမ်းတွင် လူဦးရေ ၂၇၅,၅၆၄ ရှိသည်။ ၂၀၀၆တွင် လူဦးရေမှာ ၃၀၂,၀၀၀ ဖြစ်လာခဲ့သည်။ 

## စီးပွားရေး
တုန်းချွမ်းခရိုင်သည် ဓာတ်သတ္တုရင်းမြစ် ကြွယ်ဝသောဒေသဖြစ်ပြီး၊ တရုတ်ပြည်ရှိ အကြီးမားဆုံး ကြေးနီသတ္တုသိုက် ၆-ခုထဲမှ တစ်ခု ဖြစ်သည်။ ကြေးနီ တန်ပေါင်း ၃.၃၅-သန်းရှိကြောင်း တွေ့ရှိထားပြီး၊ ယူနန်ပြည်နယ်တစ်ခုလုံးရှိ ကြေးနီရင်းမြစ်အားလုံး၏ သုံးပုံတစ်ပုံ တည်ရှိနေသောခရိုင် ဖြစ်သည်။

## မှတ်စုများ
## ကိုးကား
ကဏ္ဍ:ယူနန်ပြည်နယ်
ချမ်းငြိမ်း

ဒေါက်တာ**ချမ်းငြိမ်း** သည် မြန်မာနိုင်ငံ၏ ပညာရေးဝန်ကြီးဟောင်း ဖြစ်သည်။ ၂၀၁၁ ခုနှစ်မှ ၂၀၁၆ ခုနှစ်အထိ ပြည်သူ့လွှတ်တော် ကိုယ်စားလှယ်အဖြစ်လည်း ဆောင်ရွက်ခဲ့သည်။ 

## ကိုးကား 
ကဏ္ဍ:၂၀၁၉ ကွယ်လွန်သူများ
ကဏ္ဍ:၁၉၄၄ မွေးဖွားသူများ
ကဏ္ဍ:မြန်မာ အင်ဂျင်နီယာများ
ကဏ္ဍ:မြန်မာနိုင်ငံ ဝန်ကြီးများ
ကဏ္ဍ:မြန်မာနိုင်ငံ၏ ပညာရေးဝန်ကြီးများ
ကျော်စွာခိုင်

**ဦးကျော်စွာခိုင်** သည်သမ္မတရုံး ဝန်ကြီးဌာနနှင့် စက်မှု ၁ ဝန်ကြီးဌာနတို့တွင် ပြည်​ထောင်စုဝန်ကြီးအဖြစ် တာဝန်ထမ်း​ဆောင်ခဲ့သူဖြစ်သည်။ ယခင် နအဖအစိုးရလက်ထက်တွင် အမှတ် (၂) စက်မှုဝန်ကြီးဌာန ဒုတိယဝန်ကြီးအဖြစ်လည်း တာဝန်ထမ်းဆောင်ခဲ့သည်။ 

သူသည် ၂၀၁၀ ခုနှစ် အထွေထွေရွေးကောက်ပွဲ တွင် ဝင်ရောက်ယှဉ်ပြိုင်ရန်အတွက်သူ၏စစ်ရာထူးမှ နုတ်ထွက်ခြင်းမပြုမီ ဗိုလ်ချုပ်ရာထူးဖြင့် တာဝန်ထမ်းဆောင်ခဲ့သူ ဖြစ်သည်။

## ကိုးကား 
ကဏ္ဍ:၂၀၁၃ ကွယ်လွန်သူများ
ကဏ္ဍ:ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီဝင်များ
ကဏ္ဍ:မြန်မာ စစ်ဖက်ဆိုင်ရာ လူပုဂ္ဂိုလ်များ
ကဏ္ဍ:၁၉၄၈ မွေးဖွားသူများ
ကဏ္ဍ:မြန်မာနိုင်ငံ ဝန်ကြီးများ
ကဏ္ဍ:မြန်မာနိုင်ငံ၏ ဒုတိယ ဝန်ကြီးများ
မောင်တို့ချယ်ရီမြေ

***မောင်တို့ချယ်ရီမြေ*** သည် ၁၉၆၃ ခုနှစ်ထွက် မြန်မာရုပ်ရှင်ဇာတ်ကားတစ်ခု ဖြစ်ပြီး ဝင်းဦး နှင့် ခင်သန်းနု တို့ သရုပ်ဆောင်ထားသည်။ မန္တလေး သင်္ကြန် ပွဲတော်၏ လှပသောမြင်ကွင်းများ ပါဝင်သော ရုပ်ရှင်ဇာတ်ကားဖြစ်သည်။    

## သရုပ်ဆောင်များ 
* မောင်ကိုဦး အဖြစ် ဝင်းဦး 
* ခင်သန်းနု အဖြစ် ခင်သန်းနု 

## ကိုးကား 
ကဏ္ဍ:မြန်မာ ရုပ်ရှင်ဇာတ်ကားများ
ကဏ္ဍ:မြန်မာဘာသာစကား ရုပ်ရှင်ဇာတ်ကားများ
မောင်ဦး

ဗိုလ်ချုပ်**မောင်ဦး** (၁၉၅၂ မွေးဖွား) သည် မြန်မာနိုင်ငံ တပ်မတော် အစိုးရတွင် ထင်ရှားသော အဖွဲ့ဝင်တစ်ဦး ဖြစ်သည်။ သူသည် ပြည်ထဲရေးဝန်ကြီး အဖြစ် နှစ်ပေါင်းများစွာတာဝန်ထမ်းဆောင်ခဲ့သည်။ 

## စစ်မှုထမ်းကာလ 
ဗိုလ်ချုပ်မောင်ဦးသည် ရခိုင်ပြည်နယ်၏ တိုင်းမှူးအဖြစ် ကာလအတော်ကြာ တာဝန်ထမ်းဆောင်ခဲ့သည်။ ၂၀၁၁ ခုနှစ်၊ ဇူလိုင်လတွင် ရခိုင်အမျိုးသားဖွံ့ဖြိုးတိုးတက်ရေးပါတီ (RNDP) အထွေထွေအတွင်းရေးမှူး ဦးဦးလှစောက"သူကဒီနေရာကို ဒေသဆိုင်ရာတိုင်းမှူးအဖြစ် ထမ်းဆောင်နေစဉ် စစ်သားတွေက ဒီမြေကို စောင့်ကြပ်နေတယ်" ဟုပြောကြားခဲ့သည်။ 

## ပြည်ထဲရေးဝန်ကြီး 
ဗိုလ်ချုပ်မောင်ဦးကို ၂၀၀၄ ခုနှစ် နိုဝင်ဘာလ ၅ ရက်နေ့တွင် ပြည်ထဲရေးဝန်ကြီးအဖြစ်ခန့်အပ်ခဲ့သည်။ ၂၀၀၉ ဒီဇင်ဘာလတွင်လည်း စာပေဗိမာန်စာမူဆု ချီးမြှင့်ရာတွင် ထပ်မံပါဝင်ခဲ့သည်။ 

၂၀၁၀ ခုနှစ် ဇန်နဝါရီလတွင် ဗိုလ်ချုပ်မောင်ဦးက မိန့်ခွန်းတစ်ခုတွင် ဒီမိုကရေစီခေါင်းဆောင် ဒေါ်အောင်ဆန်းစုကြည်အား ယခုနှစ် နေအိမ်အကျယ်ချုပ်ကာလ ကုန်ဆုံးပါက ထိုနှစ်နိုဝင်ဘာလတွင် ပြန်လွှတ်ပေးနိုင်ကြောင်း ပြောကြားခဲ့သည်။ ၂၀၁၁ ခုနှစ် မတ်လတွင်လွှတ်တော်၌ ပြောကြားရာ၌ ဗိုလ်ချုပ်မောင်ဦးက ယခုအချိန်သည် နိုင်ငံရေးအကျဉ်းသားများ လွတ်ငြိမ်းချမ်းသာခွင့်နှင့် ပတ်သက်၍ ဆွေးနွေးရန်အချိန်မဟုတ်သေးကြောင်း ပြောကြားခဲ့သည်။ ၂၀၀၈ ဖွဲ့စည်းပုံအခြေခံဥပဒေအရ အမျိုးသား ကာကွယ်ရေးနှင့် လုံခြုံရေးကောင်စီမှ သမ္မတက လွတ်ငြိမ်းချမ်းသာခွင့်ကို ခွင့်ပြုနိုင်ပြီး သမ္မတက ရာထူးမရယူရသေးသည့်အပြင် အမျိုးသား ကာကွယ်ရေးနှင့် လုံခြုံရေးကောင်စီကိုလည်း မဖွဲ့စည်းရသေးဟု သူကထောက်ပြခဲ့သည်။ 

## နိုင်ငံရေးလှုပ်ရှားမှု 
၂၀၁၁ ခုနှစ်တွင် ဗိုလ်ချုပ်မောင်ဦးသည် ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ (USDP) ၏ စည်းကမ်းထိန်းသိမ်းရေးကော်မတီ၏ အကြီးအကဲဖြစ်လာသည်။ သူကယခင် ဗိုလ်ချုပ်မှူးကြီးသန်းရွှေ၏ ရင်းနှီးသောမိတ်ဆွေလည်း ဖြစ်သည်။ ၂၀၁၁ ခုနှစ်၊ မေလက ရခိုင်ပြည်နယ် ပေါက်တောမြို့နယ် တွင် သူက အာဏာအား ကြံ့ခိုင်ရေးပါတီသို့လွှဲပြောင်းပေးခဲ့ပြီးဖြစ်သည်ဟု ပြောကြားခဲ့သည်။ သူက ချင်းလူမျိုးများ ကို တိုက်ခိုက်ခဲ့ပြီး၊ အများစုမှာ စာမတတ်၊ ပြည်ထောင်စုလွှတ်တော်တွင် ဝန်ကြီးများမဖြစ်နိုင်ဟု ပြောဆိုခဲ့သည်။  

## ကိုးကား 
ကဏ္ဍ:မြန်မာ စစ်ဖက်ဆိုင်ရာ လူပုဂ္ဂိုလ်များ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:၁၉၅၂ မွေးဖွားသူများ
ကဏ္ဍ:မြန်မာနိုင်ငံ ဝန်ကြီးများ
တင်လှိုင် (ဝန်ကြီး)

ဗိုလ်မှူးကြီး**တင်လှိုင်** သည် မြန်မာနိုင်ငံ ပြည်ထဲရေး ဝန်ကြီးဌာန ဝန်ကြီးဟောင်းတစ်ဦး ဖြစ်သည်။ သူသည် နိုင်ငံတော်အေးချမ်းသာယာရေးနှင့် ဖွံ့ဖြိုးရေးကောင်စီတွင် ပါဝင်ခဲ့သည်။ နိုင်ငံဖြတ်ကျော် ရာဇဝတ်မှု ဆန့်ကျင်ရေး ကုလသမဂ္ဂ သဘောတူစာချုပ် နှင့် ၎င်း၏ လူကုန်ကူးမှု တားဆီးနှိမ်နှင်းရေးနှင့် အပြစ်ပေး အရေးယူမှုဆိုင်ရာ သဘောတူစာချုပ်ကို မြန်မာနိုင်ငံက လက်ခံခဲ့သည်။ ဤသည်ကို သူက ၂၀၀၄ ခုနှစ်တွင် ဆောင်ရွက်ခဲ့သည်။ သူက မြန်မာနိုင်ငံသည် အမျိုးသမီးများအား လူကုန်ကူးမှုတိုက်ဖျက်ရန် ကြိုးပမ်းနေကြောင်း ပြောကြားခဲ့သည်။ 

## ပြင်ပလင့်ခ်များ 
* https://web.archive.org/web/20020826230805/http://www.myanmar-narcotic.net/HONLEA/Col.TH.html
* http://www.myanmarembassyparis.com/drug/Narcotic%20Drug%20seizures2004/Oct%202004.htm 

ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ)
ကဏ္ဍ:မြန်မာနိုင်ငံ ဝန်ကြီးများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:မြန်မာ စစ်ဖက်ဆိုင်ရာ လူပုဂ္ဂိုလ်များ
တင်လှိုင်

**တင်လှိုင်** အမည်ရှိ မြန်မာလူပုဂ္ဂိုလ်များမှာ

* တင်လှိုင် (အဆိုတော်)
* တင်လှိုင် (ဝန်ကြီး)
* တင်လှိုင်၊ ဒေါက်တာ
စကော့ မောရစ်ဆန်

**စကော့ ဂျွန် မောရစ်ဆန်** (၁၉၆၈ ခုနှစ်မေလ ၁၃ ရက်နေ့မွေးဖွား) သည် ဩစတြေးလျနိုင်ငံသား နိုင်ငံရေးသမားတစ်ဦး ဖြစ်သည်။ ဩစတြေးလျနိုင်ငံ၏ ၃၀ ယောက်မြောက် နှင့် လက်ရှိ ဝန်ကြီးချုပ် နှင့် ဩစတြေးလျနိုင်ငံအား လက်ရှိ အုပ်ချုပ်နေသည့် လစ်ဘရယ်ပါတီ၏ ခေါင်းဆောင် အဖြစ် ၂၀၁၈ ဩဂုတ်လ တွင် ဖြစ်လာခဲ့သည်။ သူသည် ၂၀၁၃ ခုနှစ်ကတည်းက အကြီးတန်း ဝန်ကြီးရာထူးများကို ထမ်းဆောင်ခဲ့ပြီး ယခင် ဝန်ကြီးချုပ် တန်းဘူး၏ အစိုးရ (၂၀၁၅-၂၀၁၈) တွင် ဘဏ္ဍာရေး ဝန်ကြီးအဖြစ် တာဝန်ထမ်းဆောင်ခဲ့သည်။ 

မောရစ်ဆန် အား ဆစ်ဒနီမြို့ တွင် မွေးဖွားခဲ့ပြီး နယူးဆောက်သ်ဝေး တက္ကသိုလ်တွင် စီးပွားရေး ပထဝီဝင် ဘာသာရပ်ကို သင်ကြားခဲ့သည်။ သူသည် ၁၉၉၈ မှ ၂၀၀၀ ခုနှစ်အတွင်း နယူးဇီလန် ခရီးသွားလုပ်ငန်းနှင့် အားကစားရုံး၏ ဒါရိုက်တာအဖြစ် တာဝန်ထမ်းဆောင်ခဲ့ပြီး ၂၀၀၄ မှ ၂၀၀၆ ခုနှစ်တွင် ဩစတြေးလျ ခရီးသွားလုပ်ငန်း၏ မန်နေးဂျင်းဒါရိုက်တာ ဖြစ်ခဲ့သည်။ မောရစ်ဆန် သည် ၂၀၀၀ ခုနှစ်မှ ၂၀၀၄ ခုနှစ်အတွင်း နယူးဆောက်သ်ဝေးပြည်နယ် လစ်ဘရယ်ပါတီ၏ ပြည်နယ်ဒါရိုက်တာ အဖြစ်လည်း တာဝန်ယူခဲ့သည်။ နောက်ပိုင်းတွင် နယူးဆောက်သ်ဝေးလ်ရှိ ကွတ်ခ်မြို့နယ် ကို ကိုယ်စားပြု၍ ၂၀၀၇ ခုနှစ်ရွေးကောက်ပွဲတွင် အောက်လွှတ်တော် တွင်ရွေးကောက်တင်မြှောက်ခြင်းခံရသည်။ 

ထို့နောက် 2013 ရွေးကောက်ပွဲ တွင် ညွန့်ပေါင်းပါတီတို့ အောင်ပွဲခံခဲ့ပြီးနောက် ဩစတြေးလျဝန်ကြီးချုပ် အဘော့၏ အစိုးရတွင် လူဝင်မှုကြီးကြပ်ရေးနှင့် နယ်စပ်လုံခြုံရေး ဝန်ကြီးအဖြစ် ခန့်အပ်ခြင်း ခံခဲ့ရသည်။ ထိုစဉ်က အချုပ်အခြာအာဏာ နယ်စပ် စစ်ဆင်ရေး ကို အကောင်အထည်ဖော်ရန် တာဝန်ယူခဲ့သူ ဖြစ်သည်။  နောက်တစ်နှစ် အပြောင်းအလဲတွင် သူသည် လူမှုဝန်ထမ်း ဝန်ကြီး ဖြစ်လာသည်။  မဲလ်ကွန် တန်းဘူး အား အဘော့၏ နေရာတွင် ဝန်ကြီးချုပ်အဖြစ် အစားထိုးပြီးနောက်သူသည် ၂၀၁၅ ခုနှစ် စက်တင်ဘာလတွင် ဘဏ္ဍာရေးဝန်ကြီး ဖြစ်လာခဲ့သည်။  

၂၀၁၈ ခုနှစ် ဩဂုတ်လတွင် ပြည်ထဲရေး ဝန်ကြီး ပီတာဒတ်တွန် သည် တန်းဘူးအား လစ်ဘရယ်ပါတီ၏ ခေါင်းဆောင်နေရာအတွက် စိမ်ခေါ်ခဲ့သော်လည်း မအောင်မြင်ခဲ့ပေ။ ခေါင်းဆောင်များကြားတွင် တင်းမာမှုများ ဆက်လက်ဖြစ်ပွားခဲ့ပြီး ပါတီသည် ဩဂုတ်လ ၂၄ ရက်တွင် ဒုတိယအကြိမ် ခေါင်းဆောင်နေရာအတွက် ဆန္ဒမဲ ပေးခဲ့ပြီး တန်းဘူးက ဝင်ရောက် မယှဉ်ပြိုင်ခဲ့ပေ။ ထိုဆန္ဒမဲပေးရာတွင် မောရစ်ဆန်သည် ဒတ်တွန်နှင့် နိုင်ငံခြားရေး ဝန်ကြီး ဂျူလီဘစ်ရှော့ ကို အနိုင်ယူပြီးလစ်ဘရယ်ပါတီ၏ ခေါင်းဆောင် ဖြစ်လာခဲ့သည်။ ထို့နေ့တွင် သူသည် ဘုရင်ခံချုပ် ရှေ့မှောက်တွင် ဝန်ကြီးချုပ်အဖြစ် ကျမ်းသစ္စာကျိန်ဆိုခဲ့သည်။  မောရစ်ဆန်သည် ၂၀၁၉ ရွေးကောက်ပွဲတွင် ညွန့်ပေါင်းအဖွဲ့ကို ဦးဆောင်ပြီး အနိုင်ရရန် ခက်ခဲသော ရွေးကောက်ပွဲကို အနိုင်ရရှိခဲ့သည်။  

## ကိုးကား
ကဏ္ဍ:ဩစတြေးလျနိုင်ငံ၏ ဝန်ကြီးချုပ်များ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:၁၉၆၈ မွေးဖွားသူများ
ဘာသာပြန်စီမံကိန်း

**ဘာသာပြန် စီမံကိန်း** ဆိုသည်မှာ ဘာသာပြန်ခြင်းနှင့် ပတ်သက်ဆက်နွယ်သော စီမံကိန်း ဖြစ်သည်။ 

နည်းပညာရှုထောင့်မှကြည့်လျှင် ဘာသာပြန်စီမံကိန်းသည် ဘာသာပြန်လုပ်ငန်းစဉ်၏ စီမံခန့်ခွဲမှု နှင့်နီးကပ်စွာဆက်နွယ်နေသည် ဟု ဆိုနိုင်သည်။ သို့သော် လူမှုရေး အရ ဘာသာပြန်စီမံကိန်းသည် ထင်မြင်သည်ထက် ပို၍ ရှုပ်ထွေးနိုင်ပါသည်။ ဥပမာအားဖြင့် ဆိုရလျှင် ထင်ရှားသော သမ္မာကျမ်းစာ ဘာသာပြန်ခြင်း သို့မဟုတ် အခြား စာပေဘာသာပြန်ခြင်းတို့ပင် ဖြစ်သည်။     &#x5B; *ကိုးကားရန်လိုအပ်သည်* &#x5D;

ဘာသာပြန် တေးရေးဘေလ်မာန် ကဲ့သို့သောဘာသာပြန်ပညာရှင်များသည်ဘာသာပြန်သူတိုင်းတို့၏ကိုယ်ပိုင်ဘာသာပြန်လုပ်ငန်းကိုတီထွင်ကြလိမ့်မည်ဟူသောအမြင်များကိုခုခံကာကွယ်ကြပြီးနောက်ပိုင်းတွင် ဘာသာပြန်ဝေဖန်မှုများဖြစ်ပေါ်လာသည်။ ဘာသာပြန်သူတိုင်း ၎င်း၏ကိုယ်ပိုင်ဘာသာပြန်လုပ်ငန်းစဉ်အတွက် သစ္စာရှိနိုင်သည်။ 

## မှတ်စုတို 
*      
*  

## ကိုးကား 
ကဏ္ဍ:ဘာသာပြန်ခြင်း
ကိုဆောင်းဟိ

**ကိုဆုံဟီး** ( ကိုးရီးယား 고성희 ၁၉၉၀၊ ဇွန် ၂၁ တွင်မွေးဖွားသည်) တောင်ကိုရီးယားသရုပ်ဆောင်ဖြစ်သည်။  သူမ၏ပထမဦးဆုံးဦးဆောင်အခန်းကဏ္ဍက စိတ်ကူးယဉ်  ကာလ ဒရာမာ *တစ်ဦးကိုညဉ့်ကင်းစောင့်ဒိုင်ယာရီ* (၂၀၁၄)။  

## ရုပ်ရှင်ဇာတ်ကား 
### ရုပ်ရှင် 
### ရုပ်မြင်သံကြားဇာတ်လမ်းတွဲများ 
### အမျိုးမျိုးပြပွဲ 
## ဆုများနှင့်အမည်စာရင်းများ 
## ကိုးကားချက်များ 
## ပြင်ပလင့်များ 
* 
* 
* 

ကိုဆုံဟီးပန်ကာကော်ဖီကိုသီဆိုသည့် http://cafe.daum.net/kosunghee

## ကိုးကား 
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:၁၉၉၀ မွေးဖွားသူများ
ကဏ္ဍ:ကိုရီးယားဘာသာစကား ပါဝင်သော ဆောင်းပါးများ
စပ်လဲရေတံခွန်

**စပ်လဲရေတံခွန်**သည် ပဲခူးတိုင်းဒေသကြီး၊ တောင်ငူခရိုင်၊ ကျောက်ကြီးမြို့နယ်၊ စပ်လဲကျေးရွာတွင် တည်ရှိသည်။ ရေကစားသူများဖြင့် စည်ကားလှသော အထင်ကရ ရေတံခွန် ဖြစ်သည်။ ရေသည် အတန်ငယ် နက်သည်။ ကျောက်ဆောင်ညို ပေါသည်။ သဲနည်းသည်။

သင်္ကြန်တွင်းပိတ်ရက်များတွင် ရန်ကုန်မှ နေ့ချင်းပြန် လာရောက် လည်ပတ်ကြသည်။ 

## မတော်တဆများ
၂၀၁၇ နိုဝင်ဘာ ၁၁ - သူငယ်ချင်း ၂ ဦး ရေကစားရာဝယ် ကျောက်တုံးထက်က ချော်ကျရာ၊ ရေမကူးတတ်သဖြင့် ရေနစ် သေဆုံးသွားသည်။  

၂၀၁၈ အောက်တိုဘာ ၂၄- သီတင်းကျွတ်ကာလ လာရောက်အပန်းဖြေသူ ၂ ဦး ရေနစ်သေဆုံးသည်။ 

၂၀၁၉ အောက်တိုဘာ ၁၃ - ရန်ကုန်မှ ၂၂ နှစ် လူငယ် ၁ ဦး ရေနစ်သေဆုံးသည်။  အောက်တိုဘာ ၂၄ - ညောင်ဝိုင်းအလယ်စုကျေးရွာနေ လူငယ် ၁ ဦး သူငယ်ချင်းများနှင့်အတူ ပျော်ပွဲစားထွက်လာရာ၊ ကျောက်ဆောင်ထက်မှ ပြုတ်ကျပြီး၊ နောက်တနေ့တွင် ပြန်တွေ့ရာ၊ ရေအောက်ကျောက်နှင့် ဆောင့်မိကာ ပွန်းပဲ့ သေဆုံးနေသည်။

## ကိုးကား
ကဏ္ဍ:မြန်မာနိုင်ငံရှိ ရေတံခွန်များ
စပ်လဲရွာ

**စပ်လဲရွာ**သည် ကျောက်ကြီးမြို့မှ အရှေ့တောင်ဘက် ၁ မိုင် ၄ ဖာလုံဝယ် တည်ရှိကာ၊ အိမ်ခြေ ၉၇ အိမ် ရှိသည့်၊ တရွာတည်းသော ကျောက်ပုံတောင်ကျေးရွာအုပ်စုဝင် ကျေးရွာ ဖြစ်သည်။ ဗုဒ္ဓဘာသာနှင့် ခရစ်ယာန်ဘာသာကို ကိုးကွယ်သည့်အလျောက် ဘုန်းတော်ကြီးကျောင်း ၁ ကျောင်းနှင့် ရှိခိုးကျောင်း ၁ ကျောင်း ရှိသည်။ ရွာဝယ် လူဦးရေ ၅၀၀ ကျော် နေထိုင်သည်။

## ပညာရေး
ယိုယွင်းပျက်စီးနေသော မူလတန်းကျောင်းနှင့်၊ သာသနာမူကြိုကျောင်းလည်း ရှိသည်။ ထို့ကြောင့် ကျောင်းမနေရသူ များသည်။ 

## လမ်းပန်း
ရွာတွင်းလမ်းမှာ မြေသားလမ်း ဖြစ်ပြီး၊ ကျောက်ကြီးသို့ သွားသော လမ်းမှာ ဂဝံကျောက်တဝက် ကတ္တရာတဝက် ဖြစ်သည်။ ဆေးပေးခန်းမရှိသဖြင့် ကျောက်ကြီးမြို့သို့ သွားရောက် ကုသရသည်။  သင်္ကြန်နှင့် သီတင်းကျွတ်ကာလတွင် စပ်လဲရေတံခွန်၌ လာရောက်အပန်းဖြေသူများ စည်ကားသည်။

## စီးပွားရေး
လယ်၊ ယာ၊ ဥယျာဉ်နှင့် ကျပန်းလုပ်ကိုင်ကြပြီး၊ အလုပ်အကိုင် ပါးရှားသဖြင့် ကျပန်းလုပ်ကိုင်သူ ပေါများသည်။ 

နယုန်၊ ဝါဆို၊ ဝါခေါင်ဝယ် စပါးပျိုးကြဲခြင်း၊ မိုးပဲ စိုက်ပျိုးခြင်း လုပ်ကိုင်ပြီး၊ တော်သလင်း၊ သီတင်းကျွတ်၊ တန်ဆောင်မုန်းတွင် သီးနှံများ ရိတ်သိမ်းသည်။ တပို့တွဲ၊ တပေါင်းတွင် ဥယျာဉ်ခြံ ပေါင်းရှင်းပြီး၊ ဝါဆို၊ ဝါခေါင်၊ တော်သလင်း၊ သီတင်းကျွတ်လများ၌ ဥယျာဉ်ခြံ စိုက်ကြသည်။ ဒူးရင်းသီး၊ တညင်းသီး၊ ကွမ်းသီး အစိုက်များသည်။ ဆောင်းရာသီမှာ မိုးပဲကို ရိတ်သိမ်းပြီး၊ ဆောင်းပဲကို ပြန်စိုက်သည်။ 

## ကိုးကား
ကဏ္ဍ:ပဲခူးတိုင်းဒေသကြီးရှိ ရွာများ
စွန်းဒါး ပစ်ချိုင်း

**ပစ်ချိုင်း စွန်းဒါးရာရာဂျန်** (၁၉၇၂ ဇွန် ၁၀ ဖွား ), **စွန်းဒါး ပစ်ချိုင်း** ဟု လူသိများသူ သည် အိန္ဒိယ-အမေရိကန် စီးပွားရေးအမှုဆောင် ဖြစ်သည်။  အယ်လဖာဘတ်နှင့် ၎င်း၏လုပ်ငန်းခွဲ ဂူဂယ်၏ အမှုဆောင်အရာရှိချုပ်အဖြစ် ဆောင်ရွက်လျက်ရှိသည်။

အိန္ဒိယနိုင်ငံ၊ တမီးလ်နာဒူပြည်နယ်၊ မွန်ဒူရေမြို့၌ မွေးဖွားခဲ့ပြီး ခါရာခုပုအိန္ဒိယနည်းပညာသိပ္ပံမှ သတ္တုဗေဒနှင့် ဘွဲ့ရခဲ့သည်။ အမေရိကန်သို့ ပြောင်းရွေ့ပြီးနောက် ဆီဘဲပညာသင်ဆုဖြင့် စတန်းဖို့ဒ် တက္ကသိုလ်မှ ဝတ္တုသိပ္ပံ မဟာဘွဲ့ကိုလည်းကောင်း၊ ပါလမာပညာသင်ဆုဖြင့် စီးပွားစီမံ မဟာဘွဲ့ကို ပင်ဆယ်ဗေးနီးယားတက္ကသိုလ်ရှိ ဝါတန်ကျောင်းမှလည်းကောင်း ရရှိခဲ့သည်။ 

၂၀၀၄ ခုတွင် ဂူဂယ်၌ အလုပ်ဝင်ပြီးနောက် ထုတ်ကုန်စီမံရေးနှင့် ဂူဂယ် ခရုမ်း၊ ခရုမ်းအိုအက်စ်၊ ဂူဂယ်ဒရိုက်ကဲ့သို့သော ဂူဂယ်၏ ဆော့ဖ်ဝဲများ ဆန်းသစ်လာအောင် ဦးဆောင်ခဲ့သည်။ ဂျီမေးနှင့် ဂူဂယ်မြေပုံတို့ကိုလည်း ကြပ်မတ်သည်။ ၂၀၁၀ ခုတွင် ဂူဂယ်လုပ် ဗီဒီယိုပုံစံအသစ် WebM မိတ်ဆက်ကာ အသုံးပြုသည့် VP8 ကိုလည်း ပွင့်လင်းရင်းမြစ်အဖြစ် ကြေညာသည်။ ခရုံးဘွတ်ကို ၂၀၁၂ ခုတွင် ဖြန့်နိုင်ခဲ့သည်။ ၂၀၁၃ ခုတွင် ကြပ်မတ်လျက်ရှိသော အန်းဒရွိုက်ကို ဂူဂယ်ထုတ်ကုန်စာရင်းတွင် ထည့်သွင်းခဲ့သည်။

အမှုဆောင်အရာရှိချုပ် လယ်ရီပေ့က ထုတ်ကုန်ချုပ်အဖြစ် ခန့်ပြီးနောက် ၂၀၁၅ ခု၊ ဩဂုတ်လ ၁၀ ရက်တွင် ဂူဂယ်၏ အမှုဆောင်အရာရှိချုပ်သစ်အဖြစ် အရွေးခံရသည်။ ၂၀၁၅ ခု၊ အောက်တိုဘာလ ၂၄ ရက်တွင် ဂူးဂဲအား အယ်လဖာဘတ်လုပ်ငန်းအုပ်စုအဖြစ် ဖွဲ့စည်းကာ ရာထူးသစ်ကို ယူသည်။

## ကိုးကား 
ကဏ္ဍ:၁၉၇၂ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:အမေရိကန် စီးပွားရေးလုပ်ကိုင်သူများ
ဗာရူန် ဆောဗ်တီ

***ဗာရူန် ဆောဗ်တီ - बरुन सोबती***
**ဗာရူန် ဆောဗ်တီ** သည် အိန္ဒိယ ရုပ်သံ ဇာတ်လမ်းတွဲ သရုပ်ဆောင် မင်းသား တစ်ယောက် ဖြစ်သည်။ ၂၀၁၁ တွင် ဒီ အချစ် ကို ဘာ နာမည် ပေးသင့်လဲ? တွင် **အာရ်နဝ် သိင်္ဃ ရာဣဇဒ**  အဖြစ် သရုပ်ဆောင်ခဲ့သည်။ သူသည် **Tanhaiyan ၊ The Great Indian Dysfunctional Family**  စသည်တို့ တွင်လည်း သရုပ်ဆောင် ခဲ့သည်။

## ရုပ်သံ ဇာတ်လမ်းများ 
### ဇာတ်လမ်းတွဲများ 
### Web 
### ရုပ်ရှင် 
## ဆုများ နှင့် ဆန်ကာတင်
## ကိုးကားချက်များ 
## ပြင်ပလင့်များ 
*  
*  
* lywoodရာဝတီ

## ကိုးကား 
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:၁၉၈၄ မွေးဖွားသူများ
ဆနာယ ဣရနီ

**ဆနာယ ဣရနီ** (**ဆေ့ဂါလ်**) - ( ဟိန္ဒီ:सनाया ईरानी) သည် အိန္ဒိယ ရုပ်သံ ဇာတ်လမ်းတွဲ သရုပ်ဆောင် မင်းသမီး တစ်ယောက် ဖြစ်သည်။ 

သူသည် **ဒီ အချစ် ကို ဘာ နာမည် ပေးသင့်လဲ? - Iss pyaar ko kya naam doon?** တွင် **ခူသျှီ ကုမာရိ ဂုပ္တ** အဖြစ် သရု​​ပ်ဆောင်၍ လူသိများခဲ့သည်။ **ဖြူစင် နှလုံးသား၊ နမော် နမဲ့ (ချစ်ခြင်းပြိုင် နှလုံးသား)** စသည့် ဇာတ်လမ်းတွဲများ ဖြင့်လည်း နာမည်ကျော်ခဲ့သည်။

## ရုပ်သံဇာတ်လမ်းများ 
### **ဇာတ်လမ်းတွဲများ** 
### **ရုပ်သံ ရှိုး** 
## ဆုများ နှင့် ဆန်ကာတင် 
## References
## ပြင်ပလင့်ခ်များ
*
*

## ကိုးကား
ကိုင်းဇီးကွက်

**ကိုင်းဇီးကွက်** (Eastern grass-Owl) သည် လင်ကောင်ပိုး ဇီးကွက်မျိုးစိတ်တစ်မျိုးဖြစ်သည်။

## ကိုးကား
ကဏ္ဍ:ဇီးကွက်
ထိပ်ဖြူမြီးဝန်

**ထိပ်ဖြူမြီးဝန်** (White-front Scops Owl)

## ကိုးကား
ကဏ္ဍ:ဇီးကွက်
မြီးဝန်ညို

**မြီးဝန်ညို** (သို့) **တောင်မြီးဝန်** (**Mountain Scops Owl**)

## ကိုးကား
ကဏ္ဍ:ဇီးကွက်
တီးဘား

**တီးဘား**(Tibhar)(အမည်အပြည့်အစုံ၊ Tibhar Tibor Harangozo GmbH) သည် ဂျာမနီနိုင်ငံ၊ ဇာဘရွတ်ကဲန်မြို့(Saarbrücken)တွင် အခြေစိုက်သည့် စားပွဲတင်တင်းနစ်သုံး အားကစားပစ္စည်းများနှင့် အဝတ်အစားများကို ထုတ်လုပ်ရောင်းချဖြန့်ဖြူးသော ကုမ္ပဏီတစ်ခု ဖြစ်သည်။

## ကိုးကား
ကဏ္ဍ:ကုန်ထုတ်လုပ်မှု ကုမ္ပဏီများ
မျက်လုံးနီကုပ်ကလူ

**မျက်လုံးနီကုပ်ကလူ** (**Indian Eagle-Owl**)

## ကိုးကား
ကဏ္ဍ:ဇီးကွက်
နဆွတ်ကိ ဟနအဲ့

ဂျပန်အသံသရုပ်ဆောင်။

## ရုပ်ရှင်ဇာတ်ကားအလုပ် 
### အန်နီမဲ 
### ရုပ်ရှင် 
### ဗီဒီယိုဂိမ်းများ 
## ကိုးကား 
ကဏ္ဍ:၁၉၉၁ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:ဂျပန် အမျိုးသား အသံသရုပ်ဆောင်

## ပြင်ပလင့်များ 
*  
* 
*
ဒီးဒုတ်ညို

**ဒီးဒုတ်ညို** (**Tawny Fish Owl**)

## ကိုးကား
ကဏ္ဍ:ဇီးကွက်
ဇာဘရွတ်ကဲန်မြို့

**ဇာဘရွတ်ကဲန်**(; ,; ,ဟုလည်း အသံထွက်)  သည်ဂျာမနီနိုင်ငံ ဇားလဲန်ဒ်ပြည်နယ်(Saarland)၏မြို့တော်ဖြစ်ပြီး၊ ပြည်နယ်၏ အကြီးဆုံးမြို့လည်းဖြစ်သည်။ ဂျာမန်အသံထွက်နှင့် အနီးစပ်ဆုံးမှာ *ဇာဘွတ်(အ်)အဲန်*()ဟူ၍ ဖြစ်သည်။ ဇာဘရွတ်ကဲန်သည် ဇားလဲန်ဒ်ပြည်နယ်၏ အုပ်ချုပ်ရေး၊ ကူးသန်းရောင်းဝယ်ရေးနှင့် ယဉ်ကျေးမှုဆိုင်ရာအချက်အချာနေရာဖြစ်ပြီး၊ ပြင်သစ်နယ်စပ်နှင့်ကပ်လျက် ရှိသည်။ 

ဇာဘရွတ်ကဲန်မြို့ကို ၁၉၀၉ ခုနှစ်တွင် ဇာဘရွတ်ကဲန်၊ စိန့်ဂျိုဟန်(St. Johann) နှင့် မားလ်စတပ်တ်-ဘားဘပ်ခ်(Malstatt-Burbach)ဟူသော မြို့ငယ်သုံးခုကို ပေါင်းစည်းခြင်းဖြင့် တည်ထောင်ခဲ့သည်။ ၎င်းသည် ဇားကျောက်မီးသွေး ချိုင့်ဝှမ်း(Saar coal basin)၏ စက်မှုနှင့် သယ်ယူပို့ဆောင်ရေးဗဟို ဖြစ်ခဲ့သည်။ သံ၊ သံမဏိ၊ သကြား၊ ဘီယာ၊ အိုး၊ အလင်းသုံးကိရိယာများ(optical instruments)၊ စက်နှင့်ဆောက်လုပ်ရေးပစ္စည်းများ ဤဒေသမှထွက်ရှိသည်။

မြို့၏သမိုင်းဝင်နေရာများမှာ ဇားမြစ် (Saar)ဖြတ် ကျောက်တံတား(၁၅၄၆)၊ အလယ်ခေတ်ဂေါ့သစ်(Gothic)လက်ရာ စိန့်အာနူယယ်(St. Arnual) ဘုရားကျောင်း၊ ၁၈ ရာစု ဇာဘရွတ်ကဲန်ရဲတိုက် (Saarbrücken Castle)နှင့် မြို့၏ရှေးဟောင်းအစိတ်အပိုင်းဖြစ်သော စိန့်ဂျိုဟန်ဈေး (Sankt Johanner Markt)တို့ ဖြစ်ကြသည်။

## ရာသီဥတု
ဤဒေသရှိရာသီဥတုသည် အပူချိန်အမြင့်နှင့် အနိမ့်အကြား အနည်းငယ်သာ ကွဲပြားခြားနားပြီး တစ်နှစ်ပတ်လုံး လုံလောက်သောမိုးရွာသွန်းမှု ရှိသည်။ ဤရာသီဥတုကို ကော့(ခ်)ပန်ရာသီဥတုခွဲခြားမှုစနစ် (Köppen climate classification)တွင် **Cfb** (သမုဒ္ဒရာ ရာသီဥတုဝင် အဏ္ဏဝါ အနောက်ဘက်ကမ်းရိုးတန်း ရာသီဥတု - Marine West Coast Climate/Oceanic climate)ဟု သတ်မှတ်သည်။

## လူဦးရေ
|}

## ဇာဘရွတ်ကဲန်မြို့ရှိ မြင်ကွင်းများ

File:RathausStJohannPhönixbrunnenL1030218 (2).JPG|မြို့တော်ခန်းမ St. Johann
File:20110818Stiftskirche St Arnual02.jpg|ကောလိပ်ခရစ်ယာန်ဘုရားကျောင်း St. Arnual
File:Saarbrücken Schlosskirche (1890058076).jpg|ခရစ်ယာန်ဘုရားကျောင်း St. Nikolaus
File:Friedenskirche03.jpg|*Ludwigsplatz*မှ မြင်ရသော*Friedenskirche*
File:SaarbrückenStJohann1.jpg|St. John's Basilica
File:Ludwigskirche Saarbruecken.JPG|Ludwigskirche
File:Schloss Saarbruecken blaue Stunde.jpg| ဇာဘရွတ်ကဲန်ရဲတိုက်
File:Saarbruecken-alte-brucke2.jpg|တံတားဟောင်း (*Alte Brücke*)
File:Saarbrücken Staatstheater.jpg|ဇာဘရွတ်ကဲန်ပြဇာတ်ရုံ (Staatstheater)
File:St. Michael mit Rotenbergtreppe, Saarbrücken, 2008.jpg|St. Michael
File:Saarbahn johanniskirche.jpg|မြို့တွင်းသုံး ဓာတ်ရထား(tramcar) သံလမ်း
File:Saarbrücken HPF.jpg|ဗဟိုဘူတာရုံကြီး
File:Flughafen Saarbruecken 001.jpg|ဇာဘရွတ်ကဲန်လေဆိပ်
File:Saarbrücken Hafenstraße.jpg|ဇာဘရွတ်ကဲန် ကမ်းနားလမ်းမြင်ကွင်း
File:Saarbrücken-Bürgerpark.jpg|Bürgerpark
File:Universität des Saarlandes, Saarbrücken, 2005.jpg|ဇားလဲန်ဒ်တက္ကသိုလ်နယ်မြေ

## ကိုးကား
ကဏ္ဍ:ဂျာမနီနိုင်ငံရှိ မြို့များ
ကဏ္ဍ:ဥရောပရှိ မြို့များ
သူခိုးပြေးမှ ထိုးကွင်းထ

**သူခိုးပြေးမှ ထိုးကွင်းထ** သည် မြန်မာ စကားပုံတစ်ခု ဖြစ်သည်။

## ရှင်းလင်းချက် 
သူခိုးရှိတုန်းက မည်သည့်အစွမ်းမျှ မပြဘဲ သူခိုးပြေးခါမှ ထိုးကွင်းက အစွမ်းပြသကဲ့သို့ ပြဿနာနှင့် ရင်ဆိုင်ရမည့်အချိန်၌ ငြိမ်နေပြီး ပြဿနာပြေလည်သွားခါမှ မိမိ မည်မျှအစွမ်းသတ္တိရှိကြောင်း ဟိတ်ဟန်တပြပြ လုပ်သည်။ 

"သူခိုးပြေးမှ ထိုးကွင်းထမနေနဲ့တော့ ခင်မောင်သိန်းရယ်၊ ရှိသမျှလေးတော့ ကုန်ပြီထင်ပါတယ်။" [၁၃၄၆] ရှုမဝ၊ ၃၈၊ ၄၄၇။ ၉၇။

## ကိုးကား
ကုပ်ကလူညို

**ကုပ်ကလူညို** (**Himalayan Wood Owl)**

## ကိုးကား
ကဏ္ဍ:ဇီးကွက်
နန်ယန်းနည်းပညာတက္ကသိုလ်

**နန်ယန်းနည်းပညာတက္ကသိုလ်** (Nanyang Technological University)သည် စင်ကာပူနိုင်ငံရှိ ဒုတိယသက်တမ်းအရှည်ဆုံး အများနှင့်သက်ဆိုင်သည့် ကိုယ်ပိုင်အုပ်ချုပ်ခွင့်ရှိသော သုတေသနတက္ကသိုလ်တစ်ခုဖြစ်သည်။ ဤတက္ကသိုလ်ကို NTU(အဲန်တီယူ)ဟုလည်း အတိုကောက်ခေါ်ကြသည်။ NTU သည်  QS၏ ကမ္ဘာ့တက္ကသိုလ်များ စံခွဲအဆင့်စီစဉ်ခြင်းအရ သက်တမ်း ၅၀-နှစ်ထက်နည်းသော တက္ကသိုလ်များအားလုံးကဏ္ဍ(QS Top 50 Under 50)၏ စာရင်းတွင် အဆင့် ၁ အဖြစ်သို့  ၂၀၁၅ ခုနှစ်တွင် စတင်ရောက်ရှိပြီး၊ နောက်ဆုံး (၂၀၂၀၊ ဇွန်လတွင် ထုတ်ပြန်သည့်) ၂၀၂၁-ခုနှစ်စာရင်း အထိ အဆင့် ၁ တွင် ၇-နှစ်တိုင်တိုင် ဆက်တိုက်ရှိနေခဲ့သည်။ အဆိုပါ စံခွဲစီစဉ်ခြင်း၏ အခြားကဏ္ဍတစ်ခုဖြစ်သော (သက်တမ်းကန့်သတ်ချက်မပါသော) ကမ္ဘာ့တက္ကသိုလ်များအားလုံး ကဏ္ဍ၏စာရင်းတွင်မူ အဆင့် ၁၃ တွင်ရှိနေကြောင်းကို ၂၀၂၀၊ ဩဂုတ်လမှတ်တမ်းအရ သိရသည်။ (နှိုင်းယှဉ်ကြည့်မည်ဆိုလျှင် ဤကဏ္ဍ၏ အဆင့် ၁ တက္ကသိုလ်မှာ မက်ဆာချူးဆက် စက်မှုတက္ကသိုလ်(MIT)ဖြစ်ပြီး၊ အဆင့် ၁၁ တွင် စင်ကာပူအမျိုးသားတက္ကသိုလ်(NUS)၊ အဆင့် ၁၂-တွင် ပရင်းစတန်တက္ကသိုလ်(Princeton University)တို့ အသီးသီးရှိကြသည်။)
၎င်းတွင် (၂၀၂၀၊ ဩဂုတ်လမှတ်တမ်းအရ) အချိန်ပြည့် ကျောင်းတက်သည့် ကျောင်းသား(full-time enrolled students)ပေါင်း ၂၃,၉၅၁ ဦး နှင့် အချိန်ပြည့် သင်ကြားရေး ဝန်ထမ်း(full-time teaching staff)ပေါင်း ၃၈၄၆ ဦး ရှိသည်။

၎င်းတို့အပြင် အောက်ပါ အခြားကိုယ်ပိုင်အုပ်ချုပ်ခွင့်ရ အင်စတီကျုများ(Autonomous Institute)လည်း ဤတက္ကသိုလ်အောက်တွင် ရှိသေးသည်။
* အက်စ်ရာဂျာရာနမ် နိုင်ငံတကာလေ့လာရေးကျောင်း (S. Rajaratnam School of International Studies)
* တရုတ်အမွေအနှစ်စင်တာ  (Chinese Heritage Centre)
* အရှေ့တောင်အာရှမိုးလေဝသသုတေသနဌာန (Earth Observatory of Singapore)
* စင်ကာပူ သဘာဝပတ်ဝန်းကျင် ဇီဝသိပ္ပံနှင့်အင်ဂျင်နီယာစင်တာ (Singapore Centre on Environmental Life Sciences Engineering)
တို့ဖြစ်ကြသည်။

ဥစ္စာဓနစီမံခန့်ခွဲမှုအင်စတီကျုသည် ၂၀၂၀ ဩဂုတ်လအထိ နန်ယန်းနည်းပညာတက္ကသို်လ်၏ ကိုယ်ပိုင်အုပ်ချုပ်ခွင့်ရ အင်စတီကျုတစ်ခုအဖြစ်ရှိခဲ့သည်။ (ဥစ္စာဓနစီမံခန့်ခွဲမှုအင်စတီကျု  (Wealth Management Institute) ကိုလည်း ကြည့်ပါ။) (၂၀၂၅-ခုနှစ် ဧပြီလစစ်ဆေးချက်အရမူ ၎င်းသည်  နန်ယန်းနည်းပညာတက္ကသို်လ် လက်အောက်တွင် မရှိတော့ပဲ သီးသန့်ရပ်တည်နေသည်ကို တွေ့ရသည်။)

## တက္ကသိုလ်နယ်မြေများ
နန်ယန်းနည်းပညာတက္ကသိုလ်၏ ပင်ရင်းနယ်မြေဖြစ်သော ယူနန်ပန်းခြံနယ်မြေ (Yunnan Garden Campus) သည် ၂၀၀ ဟက်တာ (၄၉၀ ဧက) ကျယ်ဝန်းပြီး စင်ကာပူနိုင်ငံတွင် နေရာအကျယ်ဆုံးတက္ကသိုလ်ကျောင်း ဖြစ်သည်။ ဤပင်ရင်းနယ်မြေသည် စင်ကာပူနိုင်ငံ၏ အနောက်ပိုင်းတွင် တည်ရှိပြီး၊ လိပ်စာမှာ "50 Nanyang Avenue, Singapore 639798" ဖြစ်သည်။ ဤတက္ကသိုလ်တွင် Novena Campusနှင့် One-north Campusဟုခေါ်သော အခြားနယ်မြေနှစ်ခုလည်း ရှိသေးသည်။

### တက္ကသိုလ်နယ်မြေရှုခင်းနှင့် ဗိသုကာလက်ရာများ
နန်ယန်းနည်းပညာတက္ကသိုလ်ကို ကမ္ဘာ့အလှဆုံးတက္ကသိုလ်များစာရင်းသို့ "Travel + Leisure"မဂ္ဂဇင်းမှ ထည့်သွင်းထားပြီး၊ ထိုဆောင်းပါး၏ ရည်ညွှန်းပုံတွင် အနုပညာ၊ ဒီဇိုင်းနှင့် မီဒီယာကျောင်း (School of Art, Design and Media)၏ အဆောက်အဦး (the ADM building) ကို သရုပ်ပြထားသည်။ ဤအဆောက်အဦး (the ADM building) ကို စင်ကာပူနိုင်ငံသား ဗိသုကာပညာရှင်တစ် ဦးဖြစ်သူ Lee Cheng Wee က ဒီဇိုင်းပြုလုပ်ထားသည်။

### ယူနန်ပန်းခြံနယ်မြေ (ပင်ရင်းနယ်မြေ)

File:NTU Administration Building.JPG|နန်ယန်းနည်းပညာတက္ကသိုလ် အုပ်ချုပ်ရေးအဆောက်အဦး
File:NTU former administrative building front.jpg| တရုတ်အမွေအနှစ်စင်တာ(Chinese Heritage Centre)
File:Nanyang Lake, Singapore, 2015-02-07.jpg|နန်ယန်းရေကန်

### ဘွဲ့ကြိုကျောင်းသား နေထိုင်ဆောင်များ
## ကိုးကား
ကဏ္ဍ:စင်ကာပူနိုင်ငံရှိ တက္ကသိုလ်များ
ကလ္လံ စကော့

** ကလ္လံ စကော့ **( ၁၉၈၈ အောက်တိုဘာ  ၁၂ ဘွား) သည် အင်္ဂလိပ် တေးဆို တေးသီ ဖြစ်လေ၏။ ၂၀၁၃ ခုတွင် အစွမ်းပြပွဲတခုတွင် အနိုင်ရကာ နယ်မဂ္ဂဇင်းတွင် ပါလာသည်။  ၂၀၁၅ ခုရောက်သော် လူကြိုက်များ ရုပ်သံအစီအစဉ် *ဗြိတိန်ဂေါ့တလံ*တွင် ပြိုင်ရင်း ကမ္ဘာသိဖြစ်လာသည်။ ရော်ဘင်၏သီချင်း ***ဒံစင်အွန်မိုင်အုံး*** ကို မိမိဆိုဟန်ဖြင့် သီချင်းထုတ်သည်။ ထိုသီချင်းမှာ ဗြိတိန်ထွက်တေးစာရင်းတွင် နံပါတ်နှစ်ရပြီး ယူကေနွေရာသီ၏ လူဝယ်အများဆုံးဖြစ်ခဲ့သည်။ ၂၀၁၈ ခုတွင် "*ယူအာသရီဇင်*" သီချင်းကို လီယိုနာ လူးဝစ်နှင့် တွဲဆိုသည်။

## မှီငြမ်း 
## ကိုးကား
လုံ့လလည်းထူ မိုးလည်းကူ နွားချေးလည်းချ ကံလည်းမ

လယ်သမားသည် လုံ့လဝီရိယစိုက်ထုတ်မှု ရှိခြင်း၊ နွားချေးစသော မြေဩဇာချပေးခြင်း၊ မိုးကလည်း အချိန်မှန်ရွာသွန်းခြင်း၊ ကုသိုလ်ကံကလည်း ထောက်မပေးခြင်းတို့ကြောင့် သီးနှံအောင်မြင်သကဲ့သို့ လုပ်ငန်းတစ်ခုတွင် ကံ၊ဉာဏ်၊ဝီရိယ သုံးပါးလုံးပြည့်စုံပါမှ အောင်မြင်မှု အပြည့်အဝ ရရှိသည်။

(လုံ့လလည်းထူ ဉာဏ်လည်းကူ မျိုးစေ့လည်းချ ငါလည်းမ - ဟူ၍လည်း အသုံးရှိသည်။)

"လုံ့လလည်းထူ မိုးလည်းကူ နွားချေးလည်းချ ကံလည်းမဆိုသော တောင်သူတို့၏ စကားပုံအတိုင်း အတိတ် ပစ္စုပ္ပန် ကံနှစ်ကံ ညီညွတ်ပါမှ စပါးလယ်ကြီး ကောင်းစွာသီးသကဲ့သို့....."
နို့ဒ်လန်းဒ်

**နို့ဒ်လန်းဒ်** (;  )သည် နော်ဝေနိုင်ငံ၏ အုပ်ချုပ်ရေးဒေသ ၁၁-ခုမှ တစ်ခု ဖြစ်သည်။

## ကိုးကား
ကုပ်ကလူ

**ကုပ်ကလူ** (**Earless Owls** or **Wood Owls**) သည် **ဇီးကွက်** ငှက်တစ်မျိုးဖြစ်ပြီး ပါဏဗေဒအလိုအရ *“စတြဇ်” (Strix)”* ဟုခေါ်သည်။

## ကိုးကား
ဝေသာလီခေတ်

**ဝေသာလီခေတ်**သည်  ကျောက်လှေကားခေတ် အေဒီ- ၃၂၇ မှ အေဒီ ၈၁၈ဖြစ်သော ရခိုင်မင်းဆက် ခေတ်တစ်ခေတ်ဖြစ်သည်။ ဓညဝတီခေတ် ကုန်ဆုံးသောအခါ၌ ဝေသာလီခေတ် စတင်ခဲ့လေသည်။ ဝေသာလီ ကျောက်လှေကားမြို့နေရာကား မြောက်ဦးမြို့ မြောက်ဘက် ၉ မိုင်ခန့်ဝေးသောအရပ်တွင် တည်ရှိသည်။ ဝေသာလီယဉ်ကျေးမှုသည် အေဒီ ၉ ရာစု (အေဒီ (၃၂၇- ၈၁၈) အထိ ထွန်းကားခဲ့သည်။ ဝေသာလီမြို့ဟောင်း တည်နေရာမှလည်းကောင်း၊ ရခိုင်ပြည်အရပ်ရပ် ဒေသများမှ လည်းကောင်း ယနေ့တိုင်အောင် ဝေသာလီခေတ်သုံးဒင်္ဂါးများ၊ ဝေသာလီခေတ်တွင် ရေးထိုးထားသောကျောက်စာ၊ ခေါင်းလောင်းစာ၊ ကြေးနီပြား စသည်တို့ကို ယခုတိုင်တွေ့ရှိနေဆဲပင်ဖြစ်သည်။ ဝေသာလီသည် မြန်မာနိင်ငံရှိ အခြားသော ယဉ်ကျေးမှုအုပ်စုများက ငွေကြေး အသုံးမပြုမီ နှစ်ပေါင်း ၁,ဝဝဝခန့် နီးပါးကတည်းက ငွေကြေးအသုံးပြုခဲ့သော ပထမဦးဆုံး ရခိုင်မင်းဆက် နိုင်ငံတော်အဖြစ် ထင်ရှားပြီး မြန်မာနိင်ငံတစ်ဝှမ်းလုံးရှိ ရှေးအကျဆုံး မြို့တစ်မြို့လည်းဖြစ်သည်။

ဝေသာလီခေတ်ကို စိုးစံခဲ့သော ရခိုင်မင်းဆက်များအကြောင်းကို အခိုင်အမာ သက်သေထူလျှက် ယနေ့တိုင်အောင် တည်ရှိနေသော ကျောက်စာမှာ မြို့ဟောင်းမြို့ မြောက်ဦးမြို့ရှိ ရှစ်သောင်းဘုရားရင်ပြင်တွင် တံခါးမုခ်တိုင်အဖြစ် စိုက်ထူထားသော အာနန္ဒစန္ဒြားမင်း ကျောက်စာပင်ဖြစ်သည်။ ဝေသာလီရခိုင်မင်းဆက်နိုင်ငံတော်မှာ ပင်လယ်ရပ်ခြား ကူးသန်းရောင်းဝယ်ရေး ဖွံ့ဖြိုး ထွန်းကားခဲ့ပြီး၊ အာရပ်နှင့် ပါရှန်ဘုရင့်နိုင်ငံတော်များအပြင် သည့်ထက်ဝေးလံသည့်တစ်ခြားကမ္ဘာ့တိုင်းပြည်များနှင့်လည်း ကုန်စည်များ ကူးသန်းရောင်းဝယ် တင်ပို့နိုင်ခဲ့သည်။

## အက္ခရာ
*အေဒီ- ၃၂၇ မှ အေဒီ ၈၁၈ခုနှစ်အထိ အသုံးပြုခဲ့သောရခိုင်ဝေသာလီခေတ်သုံးဗျည်း၃၅လုံး။

## ကိုးကား
ဇီးကွက်ဗိုက်ကွက်

**ဇီးကွက်ဗိုက်ကွက်** (**Asian Barred-Owlet**)

## ကိုးကား
ကဏ္ဍ:ဇီးကွက်
ရန်ကုန်ဗုဒ္ဓတက္ကသိုလ် (ရွှေပြည်သာ)

**ရန်ကုန်ဗုဒ္ဓတက္ကသိုလ် (ရွှေပြည်သာ)** သည် ရန်ကုန်တိုင်းဒေသကြီး၊ ရွှေပြည်သာမြို့နယ်၊ အမှတ် ၈ ရပ်ကွက်၊ ဦးဥတ္တမလမ်း၊ ပညာပါရမီကျောင်းတိုက်တွင် တည်ရှိသည့် ဗုဒ္ဓဘာသာတက္ကသိုလ်တစ်ခု ဖြစ်သည်။

## ကိုးကား
မြန်မာချိုးလင်းပြာ

## ကိုးကား
ကဏ္ဍ:ခို၊ ချိုးနှင့် အလားတူငှက်များ
နီကိုဘာခို

**နီကိုဘာခို** (*Caloenas nicobarica*) သည် ကပ္ပလီကျွန်းမှ ကျွန်းငယ်လေးများ၊ အိန္ဒိယနိုင်ငံ၊ ဆော်လမွန်အိုင်းလန်းနိုင်ငံ၊ ပလောင်းနိုင်ငံတို့တွင် တွေ့ရှိရလေ့ရှိသည်။ ယင်းငှက်သည် *Caloenas* မျိုးစုမှ တစ်ခုတည်းသောအဖွဲ့ဝင်ဖြစ်ပြီး မျိုးသုဉ်းပျောက်ကွယ်သွားပြီဖြစ်သည့် ဒိုဒိုငှက်နှင့် ဆွေမျိုးတော်စပ်သည့် ရှင်သန်နေဆဲငှက်မျိုးစိတ်ဖြစ်သည်။

## ကိုးကား
ကဏ္ဍ:ခို၊ ချိုးနှင့် အလားတူငှက်များ
ကျောက်တုံးစက်ဝန်း

stone circle, England]] 

**စတုန်းဆာကယ်** သည် ကျောက်တုံးများကို စက်ဝိုင်းပုံသဏ္ဌာန် ထောင်ထားသည့် နေရာတစ်ခု ဖြစ်သည်။ ၎င်းတို့ကို ဥရောပတိုက် မြောက်ပိုင်းနှင့် ဂရိတ်ဗြိတိန်တို့တွင် များသောအားဖြင့် တွေ့ရလေ့ ရှိသည်။ 3000 BCE မှစ၍ ကျောက်ခေတ်နှောင်းပိုင်းနှင့် ကြေးခေတ် အစောပိုင်းကာလတို့တွင် ပြုလုပ်ထားခဲ့ခြင်း ဖြစ်သည်။  ထင်ရှားသည့် နေရာများမှာ Avebury ရှိ သမိုင်းမတင်မီကာလက သင်္ချိုင်း၊ ရိုးရွိုက်စတုန်း Rollright Stones နှင့် စတုန်းဟင့်ရှိ အဝိုင်းသဏ္ဌာန်ထောင်ထားသည့် ကျောက်တုံးများ ဖြစ်သည်။ ရှေးခေတ်စတုန်းဆာကယ်များကို ဥရောပတစ်ခွင်၊ Pyrenees တွင် များစွာနှင့်၊ ပြင်သစ်နိုင်ငံတောင်ပိုင်း Cevennes ရှိ Causse de Blandas, Alps, ဘူဂေးရီးယားနိုင်ငံနှင့် ပိုလန်နိုင်ငံတို့တွင် တွေ့ရသည်။

## ကိုးကား
ကဏ္ဍ:ကျောက်တုံးစက်ဝန်း
အေးရွာသစ်ရွာ၊ ကဝမြို့နယ်

**အေးရွာသစ်ရွာ** ()သည် ပဲခူးတိုင်းဒေသကြီး (အရှေ့)၊ ပဲခူးခရိုင်၊ ကဝမြို့နယ်၊ ပေါက်ကုန်းကြီးကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၇၈၆၀၈ ဖြစ်သည်။ ၂၀၁၄ သန်းခေါင်စာရင်းအရ ပေါက်ကုန်းကြီးကျေးရွာအုပ်စုတွင် ကျား ၁၆၂၀ ဦး၊ မ ၁၇၄၅ ဦး၊ လူဦးရေ စုစုပေါင်း ၃၃၆၅ ဦးနေထိုင်သည်။  

## ရုပ်ပုံများ

File:Shwe Pyi Thar Lawka Thitsarshin Pagoda.jpg|ရွှေပြည်သာလောကသစ္စာရှင်ဘုရားကြီး၊ အေးရွာသစ်

## ကိုးကား 
ကဏ္ဍ:ကဝမြို့နယ်ရှိ ရွာများ
ကယ်ယိုလာဒို အမျိုးသားဥယျာဉ်

**ကယ်ယိုလာဒို အမျိုးသားဥယျာဉ်** သို့မဟုတ် **ကယ်ယိုလာဒို ဂါနာ အမျိုးသားဥယျာဉ်** အား ယခင်က **ဘာရတ်ပူ ကျေးငှက်ထိန်းသိမ်းရေးနယ်မြေ** ဟု ခေါ်ဆိုခဲ့ကြပြီး အိန္ဒိယနိုင်ငံ ရာဂျက်စသန်ပြည်နယ် ဘာရတ်ပူမြို့တွင် တည်ရှိကာ ကျေးငှက်ထိန်းသိမ်းရေးနယ်မြေ တစ်ခု ဖြစ်ပြီး ကျေးငှက်ထောင်ပေါင်းများစွာ နေထိုင်ကျက်စားရာ နေရာဖြစ်ကာ အထူးသဖြင့် ဆောင်းရာသီတွင် ဖြစ်သည်။ ထိုဥယျာဉ်အတွင်း နေထိုင်သော ငှက်မျိုးစိတ်ပေါင်း ၂၃၀ ကျော် ရှိသည်ဟု သိရသည်။ ထိုနေရာသည် အဓိက ကမ္ဘာလှည့်ခရီးသွားဒေသတစ်ခုလည်း ဖြစ်ပြီး ကျေးငှက်ဗေဒပညာရှင် အများအပြား ဆောင်းခိုသည့် ရာသီတွင် လာရောက်လေ့ ရှိကြသည်။ ၁၉၇၁ ခုနှစ်တွင် ကျေးငှက်ထိန်းသိမ်းရေး နယ်မြေအဖြစ် ကြေညာခဲ့သည်။ ထို့အတူ ယူနက်စကို ကမ္ဘာ့အမွေအနှစ်နေရာတစ်ခုလည်း ဖြစ်သည်။

ကယ်ယိုလာဒို ဂါနာ အမျိုးသားဥယျာဉ်သည် လူတို့တည်ဆောက်ထားပြီး လူတို့စီမံခန့်ခွဲသော စိုစွတ်မြေဒေသ တစ်ခု ဖြစ်ပြီး အိန္ဒိယနိုင်ငံရှိ အမျိုးသားဥယျာဉ်တစ်ခုလည်း ဖြစ်သည်။ ထိုထိန်းသိမ်းရေးနယ်မြေမှ ဘာရတ်ပူမြို့အား မကြာခဏ ဖြစ်ပွားလေ့ရှိသည့် ရေကြီးမှုများမှ အကာအကွယ်ပေးပြီး ကျေးရွာအတွင်းရှိ ကျွဲနွားများအတွက် စားကျက်နေရာလည်းဖြစ်ကာ အစောပိုင်းက ရေနေငှက်များကို အမဲလိုက်ရာ ဒေသတစ်ခုလည်း ဖြစ်သည်။ အကျယ်အဝန်းအားဖြင့် ရှိသော ထိန်းသိမ်းရေးနယ်မြေအား ဒေသခံများက ဂါနာဟု ခေါ်ကြပြီး မြက်ခင်းပြင်များ၊ သစ်တောမြေများ၊ သစ်တောစိမ့်မြေများ နှင့် စိုစွတ်မြေများ ရောထွေးယှက်တင်နေသော နေရာ ဖြစ်သည်။ ထိုသို့ အမျိုးမျိုးကွဲပြားနေသော ဒေသသည် ငှက်မျိုးစိတ် ၃၆၆ မျိုး၊ ပန်းမန်မျိုးစိတ် ၃၇၉ မျိုး၊ ငါးမျိုးစိတ် ၅၀ မျိုး၊ မြွေမျိုးစိတ် ၁၃ မျိုး၊ ပုတ်သင်ညိုမျိုးစိတ် ၅ မျိုး၊ ကုန်းနေရေနေ သတ္တဝါမျိုးစိတ် ၇ မျိုး၊ လိပ်မျိုးစိတ် ၇ မျိုး နှင့် အခြားသော ကျောရိုးမဲ့သတ္တဝါမျိုးစိတ်များ၏ ကျက်စားရာဒေသ ဖြစ်သည်။ နှစ်စဉ်နှစ်တိုင်းတွင် ရေနေငှက်များ ထောင်ချီ၍ ဆောင်းခိုရန်နှင့် အကောင်ပေါက်ရန် လာရောက်ကြသည်။ ထိုထိန်းသိမ်းရေး ဒေသသည် ကမ္ဘာပေါ်တွင် ငှက်များ အကြွယ်ဝဆုံး ဒေသတစ်ခုဖြစ်ပြီး ဒေသခံ ငှက်များနှင့် ရေနေငှက်များ အပါအဝင် ရွှေ့ပြောင်းလည်ပတ် ရောက်ရှိလာသော ငှက်များ၏ အသိုက်ဖွဲ့ရာ ဒေသ ဖြစ်သည်။ ရှားပါးသော ဆိုင်ဘေးရီးယန်းဗျိုင်းမျိုးသည် ထိုဥယျာဉ်တွင် ဆောင်းခိုလေ့ ရှိသော်လည်း ယခုအခါ မျိုးသုဉ်းပျောက်ကွယ်သွားပြီ ဖြစ်သည်။ ကမ္ဘာ့ သားရိုင်းတိရစ္ဆာန် ရန်ပုံငွေ အဖွဲ့ကို တည်ထောင်သူ ပီတာစကော့ ၏ အဆိုအရ ကယ်လိုယာဒို အမျိုးသားဥယျာဉ်သည် ကမ္ဘာပေါ်ရှိ အကောင်းဆုံး ငှက်ဒေသ ဖြစ်သည်ဟု ဆိုသည်။

## ကိုးကား
အချိန်ပိုင်းခြား၍ အများမှ ရယူအသုံးပြုခြင်း

**အချိန်ပိုင်းခြား၍ အများမှ ရယူအသုံးပြုခြင်း** (Time-division Multiple Access or TDMA) သည် ချန်နယ် ဝင်ရောက်သုံးစွဲသည့် နည်းလမ်းတစ်ခုဖြစ်ပြီး ကြားခံနယ်ကို မျှဝေသုံးစွဲသည့် ကွန်ယက်များတွင် အသုံးပြုကြသည်။ ထိုနည်းလမ်းကို သုံးစွဲခြင်းဖြင့် အသုံးပြုသူ အချို့အနေနှင့် တူညီသော ကြိမ်နှုန်းရှိသည့် လေလှိုင်းကို အချိန်အပိုင်းအခြားများ ပိုင်းခြားခြင်းဖြင့် မျှဝေနိုင်သည်။ အသုံးပြုသူများအနေနှင့် အလျှင်အမြန် တစ်ယောက်ပြီးတစ်ယောက် မိမိတို့ ကိုယ်ပိုင် အချိန်အပိုင်းအခြားအတွင်း အလျှင်အမြန် ထုတ်လွှင့်ကြသည်။ ထို့ကြောင့် ထုတ်လွှင့်သော ကိရိယာ အများအပြား အနေနှင့် ထုတ်လွှင့်သည့် ကြားခံ (ဥပမာ ရေဒီယိုကြိမ်နှုန်း လေလှိုင်း) ကို မျှဝေနိုင်ပြီး တကြိမ်တည်းတွင် လေလှိုင်း၏ အများဆုံး လွှင့်ထုတ်နိုင်သည့် ကြိမ်ရေ၏ တစိတ်တပိုင်းကိုသာ အသုံးပြုကြသည်။ တီဒီအမ်အေအား 2G ဆယ်လူလာစနစ်များ ဖြစ်သည့် ဂျီအက်စ်အမ် စနစ်၊ အိုက်အက်စ်-၁၃၆ စနစ် ၊ ပါစင်နယ် ဒစ်ဂျစ်တယ် ဆယ်လူလာစနစ်၊ ဒစ်ဂျစ်တယ်နည်းဖြင့် မွမ်းမံထားသော ကြိုးမဲ့ဆက်သွယ်ရေးစနစ် (DECT) တို့တွင် သုံးစွဲကြသည်။ တီဒီအမ်အေကို ပထမဆုံး သုံးစွဲသည်မှာ ၁၉၇၉ တွင် အနောက်တိုင်းသမဂ္ဂ မှ ဝက်စတား ၃ ဂြိုဟ်တုတွင် ဂြိုဟ်တု ဆက်သွယ်ရေး အတွက် အသုံးပြုခဲ့ခြင်း ဖြစ်သည်။ ယခုအခါတွင် ဂြိုဟ်တုဆက်သွယ်ရေးတွင် ဤနည်းလမ်းကို ကျယ်ပြန့်စွာ သုံးစွဲလျက် ရှိကြသည်။ 

## ကိုးကား
ကဏ္ဍ:ဆက်သွယ်ရေး
ကာရ်ကာဆောန် ရဲတိုက်

**ကာကတ်ဆုန်းရဲတိုက်** သည် အလယ်ခေတ် ရဲတိုက်တစ်ခု ဖြစ်ပြီး ပြင်သစ်နိုင်ငံ အောက်ဆီတန်းနီးပြည်နယ် အော်ဒီခရိုင်ရှိ ကာကတ်ဆုန်းမြို့တွင် တည်ရှိသည်။ ၎င်းသည် အော်ဒီမြစ်၏ ညာဘက်ကမ်းရှိ တောင်ကုန်းတစ်ခုပေါ်တွင် တည်ရှိပြီး မြို့တည်နေရာ၏ အရှေ့တောင်ဘက်ခြမ်းတွင် ဖြစ်သည်။

## ကိုးကား
စင်ကာပူအမျိုးသားတက္ကသိုလ်

**စင်ကာပူအမျိုးသားတက္ကသိုလ်** (**National University of Singapore** သို့မဟုတ် **NUS**)သည် စင်ကာပူနိုင်ငံရှိ သက်တမ်းအရှည်ဆုံး အများနှင့်သက်ဆိုင်သည့် ကိုယ်ပိုင်အုပ်ချုပ်ခွင့်ရှိသော သုတေသနတက္ကသိုလ်တစ်ခုဖြစ်သည်။

## ကိုးကား
ကဏ္ဍ:စင်ကာပူနိုင်ငံရှိ တက္ကသိုလ်များ
ရွှေနန်းကျင်

**ရွှေနန်းကျင်နတ်နန်း**သည် မွန်ပြည်နယ်၊ ကျိုက်ထိုမြို့ရှိ ကျိုက်ထီးရိုးဘုရားတည်ရှိရာ တောင်ပေါ်တွင် တည်ရှိသည်သည်။ ရွှေနန်းကျင်နတ်၏ နတ်နန်းကို ကျိုက်ထီးရိုးဘုရားသွားလမ်းတွင် တွေ့မြင်နိုင်သည်။

## သမိုင်းကြောင်း
## ကိုးကား
ပုဏ္ဏားရွာ (သံတူကြောင်းကွဲ)

**ပုဏ္ဏားရွာ **  အမည်ရှိ နေရာဒေသများမှာ

* ပုဏ္ဏားရွာ - မကွေးတိုင်းဒေသကြီး၊ သရက်မြို့နယ်
* ပုဏ္ဏားရွာ၊ ကျောက်တော်မြို့နယ်
* ပုဏ္ဏားရွာ၊ အောင်လံမြို့နယ်
* ပုဏ္ဏားရွာ၊ ဝက်လက်မြို့နယ်
* ပုဏ္ဏားရွာ၊ မြစ်သားမြို့နယ်
* ပုဏ္ဏားရွာ၊ စဉ့်ကိုင်မြို့နယ်
* ပုဏ္ဏားရွာ၊ ထီးလင်းမြို့နယ်
* ပုဏ္ဏားရွာ၊ ကျောက်တော်မြို့နယ်
ငူရင်ဝါ

## ကိုးကား
ကဏ္ဍ:ခို၊ ချိုးနှင့် အလားတူငှက်များ
ပွန်ဒူဂတ်

**ပွန်ဒူဂတ်** သည် ရှေးဟောင်း ရောမခေတ်မှ ရေသယ်တံတားတစ်ခု ဖြစ်ပြီး အေဒီ ၁ ရာစုက တည်ဆောက်ခဲ့ကာ ရောမပြည်၏ ကိုလိုနီတစ်ခု ဖြစ်သော နီမောဆပ်စ် (ယနေ့ခေတ် ပြင်သစ်နိုင်ငံ တောင်ပိုင်း နီမက်) သို့  မျှ ရေကို သယ်ပို့နိုင်ရန် အတွက် ဖြစ်သည်။ ၎င်းသည် ဂါဒွန်မြစ်ကို ပြင်သစ်နိုင်ငံတောင်ပိုင်း ဗားစ်ပွန်ဒူဂတ်မြို့ အနီးတွင် ဖြတ်သန်းသွားသည်။ ပွန်ဒူဂတ်သည် ရောမ ရေသယ်တံတားများတွင် အမြင့်ဆုံး ဖြစ်ပြီး အကောင်းဆုံး ထိန်းသိမ်းထားနိုင်သော တံတားတစ်ခုလည်း ဖြစ်သည်။ ၎င်း၏ သမိုင်းကြောင်းအရ အရေးပါမှုကြောင့် ၁၉၈၅ ခုနှစ်တွင် ယူနက်စကို ၏ ကမ္ဘာ့အမွေအနှစ်နေရာစာရင်းသို့ ထည့်သွင်းခဲ့သည်။

## ကိုးကား
စင်ကာပူနိုင်ငံရှိ တက္ကသိုလ်များ စာရင်း

ဤစာမျက်နှာသည် စင်ကာပူနိုင်ငံရှိ တက္ကသိုလ်များစာရင်းကို ဖော်ပြသော စာမျက်နှာဖြစ်သည်။

## ကိုယ်ပိုင်အုပ်ချုပ်ခွင့်ရှိတက္ကသိုလ်(Autonomous university)များ
စင်ကာပူနိုင်ငံတွင် ကိုယ်ပိုင်အုပ်ချုပ်ခွင့်ရှိသော တက္ကသိုလ် ၆-ခု ရှိသည်။ ၎င်းတို့သည် အစိုးရထံမှ ထောက်ပံ့ကြေးငွေများရရှိသော်လည်း၊ အစိုးရမှ ၎င်းတို့၏ အုပ်ချုပ်ရေးတွင် ပါဝင်စွက်ဖက်ခြင်း မရှိပေ။ ဤတက္ကသိုလ်များအား  နည်းဗျူဟာချမှတ်ခြင်း၊ ဆန်းသစ်တီထွင်ခြင်းနှင့် တစ်ခုနှင့်တစ်ခု မတူအောင် ကြိုးစားခြင်း နယ်ပယ်တို့၌ ၎င်းတို့ကိုယ်တိုင် စိတ်တိုင်းကျ ဆောင်ရွက်ခွင့် ပေးထားသည်။
* École Supérieure des Sciences Economiques et Commerciales (ပင်ရင်းနယ်မြေ၊ ပြင်သစ်နိုင်ငံ)
* INSEAD (ပြင်သစ်နိုင်ငံ၊ ပါရီမြို့တွင် စတင်တည်ထောင်)
* S P Jain School of Global Management (အာရပ်စော်ဘွားများပြည်ထောင်စု၊ ဒူဘိုင်းမြို့တွင် စတင်တည်ထောင်)
* DigiPen Institute of Technology (ပင်ရင်းနယ်မြေ၊ အမေရိကန်ပြည်ထောင်စု)
* Curtin Singapore (ပင်ရင်းနယ်မြေ၊ ဩစတြေးလျနိုင်ငံ)
* German Institute of Science and Technology - TUM Asia (ပင်ရင်းနယ်မြေ၊ ဂျာမနီနိုင်ငံ)
* Sorbonne-Assas International Law School (ပင်ရင်းနယ်မြေ၊ ပြင်သစ်နိုင်ငံ)
* James Cook University Singapore (ပင်ရင်းနယ်မြေ၊ ဩစတြေးလျနိုင်ငံ)
* St.Gallen Institute of Management in Asia (ပင်ရင်းနယ်မြေ၊ ဆွစ်ဇာလန်နိုင်ငံ)

## ပုဂ္ဂလိကပညာရေးအဖွဲ့အစည်းများ
အချို့သော ပုဂ္ဂလိကပညာရေးအဖွဲ့အစည်းများ (Private Education Institution သို့မဟုတ် PEI) များသည် ၎င်းတို့၏ မိတ်ဖက်တက္ကသိုလ်များမှ အပ်နှင်းသော ဘွဲ့များကို အဆိုပါတက္ကသိုလ်များနှင့် ပူးပေါင်းရေးဆွဲထားသော သင်ရိုးများကို အသုံးပြုကာ ပြင်ပဒီဂရီပရိုဂရမ် (External Degree Program သို့မဟုတ် EDP)များမှတဆင့် ကမ်းလှမ်းနိုင်သည်။ ထိုအဖွဲ့အစည်းများကို ပညာရေးဝန်ကြီးဌာန၊ SkillsFuture Singapore ပြဋ္ဌာန်းဘုတ်အဖွဲ့ (statutory board) လက်အောက်ရှိ အေဂျင်စီတစ်ခုဖြစ်သော ပုဂ္ဂလိကပညာရေးကော်မတီ (Committee for Private Education သို့မဟုတ် CPE)က စည်းမျဉ်းထိန်းချုပ်ခြင်း ပြုလုပ်သည်။ ထိုအဖွဲ့အစည်းများ၏ အသေးစိတ်အချက်အလက်များနှင့် လိုင်စင်ခိုင်လုံမှု၊ တရားဝင်မှုတို့ကို ဤပုဂ္ဂလိကပညာရေးအဖွဲ့အစည်း ရှာဖွေရန်နေရာ (CPE-PEI-Search) မှတဆင့် ရှာဖွေစစ်ဆေးနိုင်သည်။

## ကိုးကား
## အခြားကြည့်ရန်
* နိုင်ငံအလိုက်ရှိသော တက္ကသိုလ်နှင့် ကောလိပ်များစာရင်း

*
ကဏ္ဍ:တက္ကသိုလ်နှင့် ကောလိပ်များ စာရင်း
ရိုနန် ကိတင်း

**ရိုနန် ပက်ထရစ် ဂျွန် ကိတင်း**  (၁၉၇၇ မတ်လ ၃ ရက်မွေး) သည် အိုင်ယာလန်လူမျိုး အဆိုတော်၊​သီချင်းရေးဆရာ၊​ဂီတသမား နှင့် ပရဟိတ လုပ်ငန်းဆောင်ရွက်သူတစ်ဦး ဖြစ်ပြီး လက်ရှိတွင် မက်ဂျစ်ရေဒီယို၌ မနက်စာစားချိန် ထုတ်လွှင့်မှုကို တင်ဆက်နေသူဖြစ်သည်။ သူသည် ၁၉၉၄ တွင် ကိသ် ဒပ်ဖီ၊ မိုက်ကယ် ဂရေဟမ်၊​ ရှိန်း လင့်ချ်၊​စတီဖင် ဂိတ်လေ တို့နှင့် အတူ အိုင်ယာလန် တေးဂီတ အဖွဲ့ ဘွိုင်းဇုန် ၏ လက်ထောက်ခေါင်းဆောင် အဆိုတော် အဖြစ် စတင်ပွဲထွက်ခဲ့သည်။ သူသည် တစ်ကိုယ်တော် ဂီတသမားဘဝကို ၁၉၉၉ တွင် စတင်ခဲ့ပြီး အယ်လ်ဘမ် ၁၁ ချပ် အသံသွင်းခဲ့သည်။ သူ၏ သီချင်း ဖြစ်သော "When You Say Nothing At All" သည် နော့တင်းဟေးလ် ရုပ်ရှင်တွင် အသားပေးဖော်ပြခဲ့ပြီးနောက် တကမ္ဘာလုံး၏ အာရုံစူးစိုက်မှုကို ရရှိခဲ့ကာ နိုင်ငံအချို့တွင် နံပါတ် ၁ သီချင်း ဖြစ်လာခဲ့သည်။

ကိတင်း သည် တစ်ဦးတည်း အနေဖြင့် ဓာတ်ပြားချပ် သန်း ၂၀ ကျော် ရောင်းချခဲ့ရပြီး ဘွိုင်းဇုန်နှင့် အတူ ၂၅ သန်း ရောင်းချခဲ့ရသည်။ ဩစတြေးလျတွင် သူ့အား "အောလ် တူဂဲသား နောင်း" နှင့် "အိတ်ဇ် ဖက်တာ" ရုပ်မြင်သံကားစီးရီးများတွင် ဒိုင်အဖြစ် ၂၀၁၀ မှ ၂၀၁၄ အထိ လူသိများခဲ့ပြီး ၂၀၁၆ တွင် သည်ဗွိုက်စ် ဩစတြေးလျတွင် နည်းပြ အဖြစ် လူသိများခဲ့သည်။ ကိတင်းသည် ပရဟိတလုပ်ငန်းများကို တက်ကြွစွာ လုပ်ဆောင်လေ့ ရှိပြီး ရင်သားကင်ဆာဆိုင်ရာ အသိပေးလုပ်ဆောင်သော မေရီကိတင်း ဖောင်ဒေးရှင်း အတွက် အလှူခံ ကမ်ပိန်း ဆောင်ရွက်လေ့ရှိကာ မေရီကိတင်း ဖောင်ဒေးရှင်းသည် ၁၉၉၈ ခုနှစ်က ရင်သားကင်ဆာဖြင့် ကွယ်လွန်ခဲ့သော သူ၏ မိခင်အမည်ကို ပေးထားခြင်း ဖြစ်သည်။

## ထွက်ရှိပြီးသော တေးအယ်လ်ဘမ်များ
* *Ronan*&nbsp;(၂၀၀၀)
* *Destination*&nbsp;(၂၀၀၂)
* *Turn It On*&nbsp;(၂၀၀၃)
* *Bring You Home*&nbsp;(၂၀၀၆)
* *Songs for My Mother*&nbsp;(၂၀၀၉)
* *Winter Songs*&nbsp;(၂၀၀၉)
* *Duet*&nbsp;(၂၀၁၀)
* *When Ronan Met Burt* (၂၀၁၁)
* *Fires*&nbsp;(၂၀၁၂)
* *Time of My Life*&nbsp;(၂၀၁၆)
* *Twenty Twenty*&nbsp;(၂၀၂၀)

## ကိုးကား
မျက်နှာကြီးရာ ဟင်းဖတ်ပါ

**မျက်နှာကြီးရာ ဟင်းဖတ်ပါ** သည် မြန်မာ စကားပုံတစ်ခု ဖြစ်သည်။

## ရှင်းလင်းချက် 
ဧည့်သည်ချင်းအတူတူ မျက်နှာကြီးသူအား ဟင်းဖတ်များများ ပိုထည့်ပေးသည် ဆိုသကဲ့သို့ ဆက်ဆံသူချင်း အတူတူ ဂုဏ်ရှိသူအား မျက်နှာလိုက်၍ ဦးစားပေးသည်။

(ယောင်းမကြီးရာ ဟင်းဖတ်ပါ- ဟူ၍လည်း အသုံးရှိသည်။)

#"မျက်နှာကြီးရာ ဟင်းဖတ်ပါတတ်သော လောကကြီးမှာ သွေးသားအရင်း ခေါင်းနင်းဆင်းပင် ဖြစ်စေကာမူ၊" [၁၂၉၈] ဒဂုန်၊ ၁၇၊ ၁၉၆။ ၁၇၁။
# "အများထုံစံကဲ့သို့ မျက်နှာကြီးရာ ဟင်းဖတ်ပါသည့် စိတ်မျိုးမဟုတ်။" [၁၂၉၈] စာအု။ ၁၉၉။

## ကိုးကား
၂၀၂၀ ဘေရွတ်မြို့ ပေါက်ကွဲမှုများ

၂၀၂၀ ဩဂုတ် ၄ တွင် လက်ဘနွန်နိုင်ငံ ဘေရွတ်မြို့၌ ပေါက်ကွဲမှုအများအပြားဖြစ်ပေါ်ခဲ့ကာ အလွန်တရာအင်အားကြီးမားသည့် အဓိကပေါက်ကွဲမှုသည် ဘေရွတ်ဆိပ်ကမ်း၌ဖြစ်ပွားခဲ့သည်။ ယင်းမတိုင်မီ မီးလောင်ကျွမ်းမှုတစ်ခုဖြစ်ပွားခဲ့သည်။ ဤပေါက်ကွဲမှုကြီးသည် လူပေါင်း (၂၂၀) ဦးကို သေကြေစေခဲ့ပြီး (၇,၀၀၀)ထက်မနည်း ဒဏ်ရာရရှိခဲ့သည်။ ပျက်စီဆုံးရှုံးမှုတန်ဖိုးမှာ အမေရိကန်ဒေါ်လာ သန်း တစ်သောင်းမှ တစ်သောင်းခွဲကြားရှိသည်။ ဘေရွတ်အုပ်ချုပ်ရေးမှူး Marwan Abboud က ပေါက်ကွဲမှုဖြစ်စဉ်ကြောင့် လူပေါင်း (၃၀၀,၀၀၀) အထိ အိုးမဲ့အိမ်မဲ့ဖြစ်သည်ဟု ခန့်မှန်းပြောဆိုထားသည်။ အစိုးရသည် ရက်သတ္တပတ်နှစ်ပတ်အချိန်ကာလကို 'နိုင်ငံ၏ အရေးပေါ်အခြေနေ' ဟူ၍ ကြေညာခဲ့သည်။

ပေါက်ကွဲမှုသည် အစိုးရက စွန့်ပစ်ကုန်တင် သင်္ဘော MV Rhosus ထံမှ ဖမ်းဆီးသိမ်းယူထားသော အမိုနီယံ နိုက်ထရိတ်  နှင့်ဆက်စပ်နေသည်။ ထိုပစ္စည်းများကို စည်းစနစ်တကျမရှိဘဲ ဆိပ်ကမ်းတွင် သိုလှောင်ထားသည်မှာ ခြောက်နှစ်ခန့်ရှိပြီဖြစ်သည်။ အမေရိကန်ပြည်ထောင်စု ဘူမိဗေဒတိုင်းတာချက်အရ ငလျင်ပြင်းအား ၃.၃ ပမာဏရှိသော ဖြစ်စဉ်အဖြစ် ခွဲခြားဖော်ပြခဲ့သည်။ ထိုပေါက်ကွဲမှုဒဏ်လှိုင်းအားကို တူရကီ၊ ဆီးရီးယား၊ အစ္စရေးနှင့် တချို့သော ဥရောပအပိုင်းများမှ ခံစားခဲ့ကြရပြီး ကီလိုမီတာ (၂၅၀) ကျော်ဝေးသောဆိုက်ပရပ်စ်မှ ပေါက်ကွဲမှု အသံကို ကြားခဲ့ကြရသည်။ နျူကလီးယားမဟုတ်သော အကြီးမားဆုံး ပေါက်ကွဲမှုများထဲမှ တစ်ခုအဖြစ်သတ်မှတ်ယူဆကြသည်။ 

## ကိုးကား
မက်တာဒေတာ

**မက်တာဒေတာ**()သည် အချက်အလက် သို့မဟုတ် ဒေတာ တို့၏ အကြောင်းကို ရှင်းလင်းဖော်ပြသော ဒေတာ ဖြစ်သည်။ အင်္ဂလိပ်စကားတွင် "data about data"ဟု အတိုချုပ် ပြောနိုင်ပြီး၊ "အချက်အလက်တို့၏ အကြောင်းကို ဖော်ပြချက်"ဟု အနီးဆုံး ဘာသာပြန်နိုင်သည်။ ရှင်းလင်းဖော်ပြမှုဆိုင်ရာ မက်တာဒေတာ(descriptive metadata)၊  ဖွဲ့စည်းပုံဆိုင်ရာ မက်တာဒေတာ(structural metadata)၊ ထိန်းသိမ်းစီမံကွပ်ကဲမှုဆိုင်ရာ မက်တာဒေတာ(administrative metadata)၊ ကိုးကားခြင်းဆိုင်ရာ မက်တာဒေတာ(reference metadata)၊ စာရင်းအင်းဆိုင်ရာ မက်တာဒေတာ(statistical metadata) စသည်ဖြင့် မက်တာဒေတာ အမျိုးမျိုးရှိကြသည်။

## ကိုးကား
ကဏ္ဍ:ကွန်ပျူတာ အချက်အလက်
ကဏ္ဍ:အချက်အလက် စီမံခန့်ခွဲခြင်း
အာရုံခံ ကိရိယာ

အာရုံခံကိရိယာ (Sensor) ဆိုသည်ကို ကျယ်ပြန့်စွာ အဓိပ္ပာယ်ဖွင့်ဆိုရမည် ဆိုလျှင် အဖြစ်အပျက်များကို သို့မဟုတ် ပတ်ဝန်းကျင် အပြောင်းအလဲကို  ထောက်လှမ်းသိရှိပြီး အခြားသော အီလက်ထရွန်းနစ် ကိရိယာ (အများအားဖြင့် ကွန်ပျူတာ ပရိုဆက်ဆာ) သို့ သတင်းအချက်အလက်ကို ပေးပို့ပေးသော   ကိရိယာ၊ အစိတ်အပိုင်း၊ စက် သို့မဟုတ် စနစ်ခွဲ တစ်ခု ကို အာရုံခံကိရိယာဟု ခေါ်ဆိုခြင်း ဖြစ်သည်။

အာရုံခံကိရိယာများကို နေ့စဉ်သုံး အရာဝတ္ထုများတွင် အသုံးပြုကြပြီး နှိပ်လိုက်သည်ကို သိရှိသော ဓာတ်လှေကား ခလုပ် နှင့် ထိလိုက်သည်နှင့် မီးမှိန်သွား ခြင်း သို့မဟုတ် လင်းသွားခြင်း ဖြစ်သော မီးလုံးများ အပြင် လူအများစု သတိမမူမိသည့် မရေမတွက်နိုင်သော အသုံးပြုမှုများ အမြောက်အမြားပင် ရှိသည်။ မိုက်ခရိုစက်များ တိုးတက်လာခြင်း နှင့် အလွယ်တကူ အသုံးပြုနိုင်သော မိုက်ခရို ကွန်ထရိုလာ ပလက်ဖောင်းများ တိုးတက်လာခြင်းတို့ကြောင့် အာရုံခံ ကိရိယာကို အသုံးပြုခြင်းသည် သမာရိုးကျ တိုင်းတာခြင်း ဖြစ်သော အပူချိန်၊ ဖိအား နှင့် စီးဆင်းမှုအားကို တိုင်းတာခြင်းတို့ထက် ပိုမိုကျယ်ပြန့်လာခဲ့သည်။

## ကိုးကား
ပုဏ္ဏားရွာ

**ပုဏ္ဏားရွာ**သည် မကွေးတိုင်းဒေသကြီး၊ သရက်ခရိုင်၊ သရက်မြို့နယ်တွင်း၌ တည်ရှိပြီး၊ ဗိုလ်ချုပ်အောင်ဆန်းက ဂျပန်ခေတ်ဝယ် ဖက်ဆစ်တော်လှန်ရေးကို စတင်ကြေညာခဲ့သော သမိုင်းဝင်ရွာဖြစ်သည်။  ၂၀၁၅ တွင် ဗိုလ်ချုပ်အောင်ဆန်း နှစ်တရာပြည့် ဂုဏ်ပြုအခမ်းအနားကို ပြုလုပ်ခဲ့သည်။ ၂၀၁၆ တွင် ဗိုလ်ချုပ်ရုပ်တုကို စိုက်ထူခဲ့သည်။

## ဒေသ
ပုဏ္ဏားကျေးရွာသည် အိမ်ခြေ ၅၀၀ ကျော်၊ လူဦးရေ ၁,၅၀၀ ခန့်ရှိသော ကျေးရွာကြီးတစ်ရွာဖြစ်ကာ၊ အထက်တန်းကျောင်းခွဲ ရှိသည်။ သောက်သုံးရေရှားပါးသော ဒေသတစ်ခု ဖြစ်ပြီး လျှပ်စစ်မီးလည်း မရရှိသေးပေ။

## သမိုင်းကြောင်း
ဂျပန်ခေတ်က ဤရွာဝယ် ဗိုလ်ချုပ်အောင်ဆန်း စခန်းချခဲ့ပြီး၊ ဖက်ဆစ်တော်လှန်ရေးကို ကြေညာခဲ့သည်။
ရက်စွဲမှာ ၁၉၄၅ မတ် ၂၇ ဖြစ်၏။

၂၀၁၅ မတ် ၂၇ ဝယ် ဗိုလ်ချုပ်အောင်ဆန်း (အသက်)ရာပြည့်ပွဲ ကျင်းပခဲ့သည်။

၂၀၁၆ မတ်လ ၂၇ ရက်နေ့ဝယ် ဖက်ဆစ်တော်လှန်ရေးအောင်ပွဲ အခမ်းအနားကို ကျင်းပပြီး၊ ခြောက်ပေမြင့် ကျွန်းသား တစ်ပင်တည်းဖြင့် ပခုက္ကူမြို့တွင် ထွင်းထုပြီး၊ ၂၅ ရက်တွင် အောင်လံမြို့မှတဆင့် မော်တော်ဖြင့် သယ်ယူလာသော ဗိုလ်ချုပ်ရုပ်တုကို သရက်မြို့ပေါ်မှာ ၂၆ ရက်နေ့က လှည့်လည်ပြသပြီးနောက်၊ ဗိုလ်ချုပ် အမိန့် ကြေညာခဲ့သည့် နေရာ၌ အမှတ်တရ စိုက်ထူခဲ့သည်။ အလှူရှင်မှာ ပခုက္ကူမြို့မှ အငြိမ်းစားပါမောက္ခ တစ်ဦး ဖြစ်သည်။

## ကိုးကား
ကဏ္ဍ:သရက်မြို့နယ်ရှိ ရွာများ
ရိုင်းနဲ့

**ရိုင်းနဲ့**(Reine)သည် နော်ဝေနိုင်ငံ၊ နို့ဒ်လန်းဒ် ဖင့်လ်ကဲ့ (Nordland)၊ မော့စ်ကဲနက်စ် (Moskenes) မြူနီစီပယ်အုပ်ချုပ်ရေးဒေသ၏ ဗဟိုရုံးစိုက်ရာ တံငါရွာတစ်ခု ဖြစ်သည်။ ၎င်းရွာသည် တရွန်မ်စား(Tromsø) မြို့၏ အနောက်တောင်ဘက် ကီလိုမီတာ ၃၀၀ (မိုင် ၁၉၀) အကွာအဝေးတွင်ရှိပြီး၊ အာတိတ်စက်ဝိုင်းအထက်ရှိ လိုဖို့တဲန်(Lofoten)ကျွန်းစုရှိ မော့စ်ကဲနက်စ်ကျွန်း(Moskenesøya)ပေါ်တွင်တည်ရှိသည်။ ရွာ၏ အကျယ်အဝန်းမှာ ၀.၂၈ စတုရန်းကီလိုမီတာ (၆၉ ဧက)ရှိပြီး၊ လူ ဦး ရေ (၂၀၁၈) တွင် ၃၁၄ ဦး ရှိသည်။

## ရိုင်းနဲ့ရွာ မြင်ကွင်းများ

File:Reine Lofoten.jpg|၂၀၀၅-ခုနှစ်မှ ရိုင်းနဲ့
File:Moskenes Reinebringen lub 2025-07-21 img09 Aussicht.jpg|Reinebringen လမ်းလျှောက်လမ်းကြောင်း(hiking trail)မှ စီးမြင်ရသော ရိုင်းနဲ့
File:Reine night.jpg|ရိုင်းနဲ့၏ ညမြင်ကွင်းနှင့် သန်းခေါင်ရံ နေ
File:Gunnar Berg Fiskebåter ved Reine.jpg|Gunnar Berg (1863–93)၏ "ရိုင်းနဲ့မှ ငါးလှေအုပ်စု" ပန်းချီကား
File:Reine Lofoten 2009.JPG|ရိုင်းနဲ့ရှုခင်း
File:Reine - Lofoten.jpg|ရိုင်းနဲ့ရွာကမ်းရိုးတန်းနှင့် ငါးအခြောက်ခံစင်များ
Reine-20-Regenbogen-2019-gje.jpg|သက်တံ့နောက်ခံ ရိုင်းနဲ့ရွာမြင်ကွင်း
Reine-38-2019-gje.jpg|တံငါအိမ်

## ကိုးကား
ကဏ္ဍ:နော်ဝေနိုင်ငံရှိ ရွာများ